Biarpun Cara Hidup Moden, Anak Kena Aktif Walaupun Dalam Rumah. Motivasi Perkongsian Ni

Jika dahulu, kehidupan kanak-kanak begitu aktif tanpa adanya gajet. Mereka dapat melakukan pelbagai aktiviti yang dapat merangsang kemahiran motor kasar dan halus di persekitarannya.

Namun ekoran kecanggihan teknologi, segelintir ibu bapa alpa mengenai impak negatif apabila membiarkan anak-anak terlalu lama terdedah dengan persekitaran begitu. Perkongsian Penggiat Industri Pendidikan Awal Kanak-Kanak, Nik Eliani Nik Nawi begitu manfaat bagi mendidik anak-anak dengan persekitaran yang sihat.

GAYA HIDUP KITA SEKARANG BANYAK MENYEBABKAN PERKEMBANGAN FIZIKAL ANAK KITA DELAY.
Banyak masa anak kita habiskan dalam car seat, dalam stroller, depan skrin tv, tab dan fon.
Rumah kita di atas langit. Taska tadika anak kita di dalam shop lot.
Tak puas anak nak berlari!

Maka sekarang banyak kanak-kanak yang ‘clumsy’ ( cemerkap ) dan mudah penat untuk fokus belajar kerana tidak banyak bergerak aktif pada tahap 0 hingga 6 tahun.

Ibu ayah yang bijak, walaupun life style kita moden canggih, kita WAJIB pastikan anak kita mendapat peluang untuk aktif fizikal. Nah saya kongsi idea untuk anak-anak kita bermain aktif di dalam rumah.
No excuse anak kita tak ada tempat untuk bermain di rumah.

Seminggu sekali bermainlah di luar untuk anak kenal dan mesra alam.

IDEA AKTIVITI DI RUMAH

Semoga dapat mendidik anak secara natural agar seimbang kehidupan anak-anak.


“Dari Baju Tidur Sampai Boxer Sebat.” Duduk Rumah Je, Ayda Jebat Enggan Bazir Beli Baju ‘Pregnant’, Selesa Pakai Baju Suami!

Waktu hamil, ada juga yang suka melaram , memakai pakaian ibu hamil mengikut fesyen dan citarasa masing-masing.

Namun berbeza dengan selebriti cantik manis ini. Dia lebih selesa memilih pakaian suaminya untuk dipakai terutama sekali ketika berada di rumah. Akuinya, dengan situasi semasa membataskannya untuk keluar rumah. justeri, dia tidak mahu membazir membeli baju ibu hamil.

Perkongsian tersebut dimuat naik menerusi laman instagramnya. Untuk rekod, Ayda jebat kini sedang hamil lebih kurang enam bulan usia kandungannya.

WFH OOTD gais! Kalau saya shoot sekarang, atas elok, bawah pakai la apa pun. Kain sarung ka, seluar tidur ka. Kan ‘Work From Home’. Korang pun sama kan? 🤣😅

Saya takde satu pun baju pregnant. Tak perlu la sebab tak pergi mana pun.

Takyah membazir. Jadi semua baju Nabil, baju tidur sampai ke boxer dia saya sebat. Berangin! Haha! Normal kan buk? 😅

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Kucing Memang Terapi Jiwa, Tapi Hati-Hati Dengan Parasitnya!

Kucing adalah makhluk bernyawa paling disukai semua orang. Kecomelan dan aksinya yang lincah ditambah dengan sifat manja adalah terapi buat kita.

Kalau balik kerja, sudah ada yang menantikan kita di muka pintu. Masuk sahaja ke rumah pasti diekori sehinggalah diangkat dan dicium kemas. Kucing mahu dilayan sama seperti anak-anak kita. Rasa bahagia, hanya orang yang memelihara kucing sahaja yang merasainya. Tak gitu?

Pun begitu sama seperti haiwan lain, kucing juga cenderung sakit dan tidak kurang berparasit yang boleh memberi kesan kepada kita. Jangan cepat melatah kerana bukan semua kucing mempunyai parasit!

Hati-hati ya jika membela kucing. Ada sejenis parasit, Toxoplasma gondi, yang boleh tersebar ke manusia melalui najis kucing. Bukan toxoplasmosis sahaja sebenarnya yang boleh dibawa kucing ada parasit lain lagi yang boleh tersebar.

Jika kucing berak dalam rumah, semasa bersihkan guna sarung tangan dan basuh tempat berkenaan dengan antiseptic seperti Chlorox untuk matikan parasit.

Jika berjalan diluar rumah hati-hati dengan tempat yang banyak najis kucing.

Toxoplasmosis boleh menyebabkan demam bengkak kelenjar dan jika sistem imun lemah boleh jangkiti otak. Ia boleh jangkiti bayi dalam kandungan dan menyebabkan microcephaly serta terencat otak bayi.

Ini bukan bererti tidak boleh bela kucing tetapi kebersihan perlu di jaga dengan rapi dan kucing perlu di periksa dan dirawat serta di beri makan yang sewajarnya supaya tidak di jangkiti parasit.

PS. Ada banyak diskusi yang berikan info tambahan mengenai parasit ini.

Ini pula beberapa perkongsian yang dikongsikan oleh Doktor Suriyakhatun. Wajib baca!

Perlu Tahu:

Perkongsian yang sememangnya baik untuk kita jadikan panduan. Nak bermanja-manja dengan kucing langsung tak ada masalah, apatah lagi nak pegang dan gomol sepanjang masa sebaliknya berhati-hatilah dengan najisnya.

Cuci bersih pakai Clorox atau pembersih lain dan pastikan kucing kita sentiasa dalam keadaan bersih.

Kredit: Dr Suriyakhatun


Percutian Anak-anak Akan Lebih Syok, Bila Seisi Keluarga Join Pesta Pada Bulan Disember Ni!

Sedar tak sedar sudah seminggu anak-anak kita berada di rumah sempena musim cuti sekolah ini. Terasa begitu sekejap masa berlalu, jika ingin dicongak-congak baki cuti sekolah tinggal  2 minggu sahaja lagi. Terasa ralat pula jika tidak dapat menghabiskan masa yang ada dengan bercuti bersama keluarga tercinta.

Tapi ke mana ya destinasi ingin dituju?

Jika masih bingung dalam membuat pilihan, apa kata anda sekeluarga manfaatkan masa bercuti dengan singgah di Gamuda Cove.

Sempena perayaan Hari Natal yang akan diraikan pada bulan Disember ini, Gamuda Cove menerusi Beach Pool Club kali ini menganjurkan festival Xmas Splash Party!

Apa Syoknya Xmas Splash Party Ni?

Tahukah anda dengan menyertai festival ini, anda boleh gunakan kolam mandi secara percuma. Malahan, turut disediakan colourful inflatable dan water gun! Pasti percutian kali ini akan lebih mengujakan.

Bukan itu sahaja, anda sekeluarga dapat berparty sambil layan show yang diadakan. Bahkan akan ada banyak persembahan yang menarik telah diatur oleh Gamuda Cove bagi menggamatkan lagi hari anda sekeluarga.

Antaranya;

-Latin Fiesta Dance Show – tarian yang berasal dari Amerika Latin ini akan menghidupkan suasana menerusi tarian seperti salsa, mambo dan rumba

-Live DJ performance – tak lengkap rasanya sesebuah parti tanpa alunan muzik yang rancak bukan? Oleh itu Beach Pool Club membawakan khas buat pengunjung dengan barisan DJ yang mantap seperti Joey G, JonnyVicious, Dora, Julia Deychuk, Mister Rodrigo dan Meliha.

-The Famous 90’s Throwback Dance Show – anda juga bakal disajikan dengan persembahan ‘throwback’ dari era 90-an. Bolehlah anda imbau kembali zaman-zaman kegemilangan Britney Spears, Pussycat Dolls dan muzik yang nostalgia.

-Fire-eater Show – jangan lepaskan peluang untuk lihat sendiri  secara ‘live’ pertunjukan api di malam hari. Cukup mengujakan!

-Eat n’ repeat – sambil menyaksikan persembahan yang memukau dan menarik, anda juga bole nikmati sajian makanan yang lazat seperti pasta, grill dan aneka pencuci mulut yang menyelerakan.

Jadi usah tunggu lagi, alami keseronokan Xmas Splash Party untuk kali ini!

Pilihan Pakej Yang Ditawarkan

Terdapat dua jenis pakej yang ditawarkan dengan harga berbaloi buat anda nikmati keseronakan di Beach Pool Club.

Eary Bird – RM78

-Makan secara buffet

-Akses untuk terokai beberapa tarikan di sekitar Beach Pool Club, Discovery Park.

-Akses ke Cove Aerobar

-Akses kolam renang (1 orang)

Early Bird Combo Deal – RM158

-Makan secara buffet

-Akses ke Cove Aerobar

-Akses kolam renang (2 orang)

-Akses ke Goosebumps Rope Course (2 orang)


Siap Pakai Suit PPE! Ramai Terhibur & Puji Cara Fizz Fairuz Rawat Isteri Di Rumah

Baru-baru ini pelakon, Datin Almy Nadia dimasukkan ke pusat rawatan akibat hamil luar rahim dan terpaksa menjalani prosedur pembuangan cyst. Oleh sebab posisi ketumbuhan itu berhampiran dengan rahim, operation perlu dijalankan segera kerana dikhuatiri pecah.

Sedang melalui proses sembuh di rumah, ibu kepada 4 orang anak ini bagaimanapun sangat beruntung kerana Datuk Fizz Fairuz tidak berkira menjaganya. Umum sedia maklum, selain dari watak serius, Datuk Fizz yang juga pelakon sering memainkan watak lucu dalam drama atau filem yang dilakonkan. Malah, bagi yang mengikuti pasangan suami isteri ini pasti tahu bahawa Datuk Fizz sememangnya sering kelakuan lucu ketika di rumah.

Dalam tempoh pulih dan demi menggembirakan mood si isteri, aktor tersebut dilihat sanggup memakai uniform lengkap petugas kesihatan (scrub suit) dan lagaknya tak ubah seperti seorang doktor profesional.

Setiap kali masuk ke bilik untuk memberikan injection, ada saja benda ‘gila’ yang akan dibuat oleh Datuk Fizz Fairuz. Ini termasuklah memakai PPE lengkap satu badan dan berdialog seperti jururawat sekali gus membuatkan isterinya tergelak besar sepanjang masa.

Momen ini dikongsikan oleh Datin Almy sendiri di story Instagram miliknya dan pada masa yang sama ada peminat yang sempat tangkap layar video tersebut dan dimuat naik di laman Tiktok miliknya.

Meninjau di ruangan komen laman Tiktok tersebut, rata-rata terhibur mendengar dialog kelakar Datuk Fizz Fairuz, malah turut memuji sikapnya sebagai seorang suami yang baik. Ada juga yang berharap semoga mereka dikurniakan pasangan selucu itu satu hari nanti.


“Ni Malam Last Tidur Dengan Mama. Esok Tak Boleh Dah.” Tabahnya Anak Ini Terima Takdir Ibu & Adik  Sudah Tiada!

Berat mata memandang berat lagi bahu yang memikul. Baru-baru ini viral kisah seorang ibu yang di jemput Sang Pencipta ketika sedang mengandung anak kedua. Di sisinya kelihatan si abang sulung yang teruja menantikan adik namun sebaliknya yang terjadi.

Biar sedar sudah kehilangan ibu dan adik, namun si abang cukup tabah dan positif walaupun baru berusia 7 tahun. Tidak semua kanak-kanak memiliki jiwa sedemikian, lebih-lebih lagi kehilangan orang yang cukup disayangi.

Rupanya si ibu seakan sudah tahu ajalnya bakal tiba. Itu yang diceritakan oleh abangnya yang memuat naik kisah tersebut di laman facebooknya semalam.

Allahyarham Norashida Abd Karim, 33, meninggal dunia akibat Pulmonary Embolism iaitu darah beku dalam saluran darah ke paru-paru, bukan disebabkan pendarahan seperti yang ditularkan di laman sosial.

Selain itu, bayi dalam kandungannya turut meninggal dunia  sebelum dilahirkan pada Ahad lalu dipercayai berpunca daripada tali pusat terbelit di lehernya. Usia kandungan ketika itu adalah 34 minggu. Arwah meninggalkan suami dan anak lelaki Muhammad Adif Isyhraf Mohd Syukri , berusia 7 tahun

Semoga keluarga ini tabah menghadapi dugaan yang cukup hebat ini. Alfatihah buat arwah dan semoga rohnya dicucuri rahmatNya.

Coretan aku bersama arwah adik aku.

Khamis 19.7.2018
Arwah sampai kat rumah mak lebih kurang jam 5 petang selepas arwah ke Klinik Kesihatan Beranang.Arwah kata dia deman dan badannya sakit-sakit. Doktor cakap kencing kotor.Arwah minta adik belikan biji barli.Nak minum air barli.Mak rebuskan barli untuk arwah.

Jumaat 20.7.2018
Arwah mengadu dia demam menggigil pada malam tadi.Pagi ni arwah nampak ok dah.Boleh bangun.Arwah cakap badannya masih sakit-sakit.Arwah banyak berbaring saja.

Sabtu 21.7.2018
Arwah demam sekejap-sekejap.Malam demam siang baik dah tu tengah malam tu demam balik.Arwah mengadu badannya semakin sakit.Dalam sakitnya tu arwah sempat gak masakkan nasik lemak untuk adik pada pagi tu.Hari tu adik ada buat makan-makan ditempat kerjanya.Bab masak memasak ni memang kesukaan arwah.Arwah pasti akan rasa suka dan puas hati jika hasil air tangannya habis dimakan orang.Aku ajak ke hospital tetapi arwah enggan.Demam biasa jer katanya.
Sebelah malam badanya bertambah sakit.Angin katanya.Arwah minta adik urut kaki dan badannya.Masa adik urut kaki arwah,aku tengok kesan luka dikakinya. Nampak merah.Masih sakit katanya.Arwah ada jatuh beberapa minggu sebelum itu.Sekali lagi aku ajak arwah ke hospital tapi arwah tetap menolak. Sikit jer ni.. angin je dalam badan katanya.

Ahad 22.7.2018
Pagi tu arwah kata dia tak demam dah tapi badannya masih sakit sakit. Kakinya ada rasa kebas sikit.Sebelum adik keluar hantar mak ke pasar, arwah minta adik buatkan teh o.Nak makan biskut cicah teh o katanya tapi dia tak sentuh pun teh o tu.Masa adik nak keluar hantar mak ke pasar arwah ada cakap lepas ni kau je la yang hantar mak gi pasar.Aku tak boleh dah nak hantar lagi nanti.Guna kereta aku jer.Pagi tu aku tanya arwah macamana keadaan baby.Baby ok.Ada gerak katanya.

Arwah ada cakap nak cari tukang urut.Nak urut badan.Tengahari tu arwah minta adik buatkan air halia.Arwah minun sikit je.Aku tengok arwah semakin lemah.Aku ajak ke hospital lagi tapi arwah buat tak tahu jer. Arwah baring kat katil dibilik mak.Berulang kali aku ajak ke hospital sampai aku takut- takutkan arwah.Jam 1 tghari cmtu barulah arwah ajak ke hospital tapi arwah masih juga lewat lewatkan masa.Nak mandilah, nak rehat sekejaplah.Aku panggil ambulans je sebab tengok keadaan arwah yang lemah.Takut apa-apa terjadi kalau naik kereta nanti.

Sementara menunggu ambulas sampai arwah baring disofa.Katanya perutnya mengeras.Ari-arinya sakit.Aku tanya baby ada gerak tak.Arwah kata takde dah.Sejak bila soal aku.Pagi tadi jer gerak tu la last gerak.Ni tak gerak lagi dah.Aku mengucap panjang.Kenapa la kau tak cakap awal-awal lang yang adik baby tak gerak. Arwah diam jer.Lepas tu arwah minta buatkan air milo.Nak minum milo katanya.Aku cakap tak boleh minum dan makan dah.Tu pesan petugas masa call minta bantuan ambulans.

Bila ambulans sampai nurse terus buat pemeriksaan kat arwah.Tekanan darahnya tak dapat dibaca.Terus arwah dibawa ke Hospital Kajang. Aku,adik,mak dan anaknya ke hospital dengan kereta.Adik telefon suami arwah bagitau yang kami hantar arwah ke hospital.Sampai di hospital lama juga kami menunggu untuk mendengar khabar berita tentang arwah.Nak masuk tak boleh la pulak.

Khabar pertama yang terima doktor sedang scan kandungan arwah. Doktor kata doktor tak dapat kesan degup jantung baby.Masa tu dah buka 3 cm dah.Tak lama selepas tu dapat berita confirm baby dah takde dah.Arwah pun dah masuk bilik bersalin.Dah buka 5 cm.Arwah lahirkan babynya secara normal.

Doktor panggil kami untuk tengok jasad adik baby.Masa tu tu kami menangis melihat jasad adik baby.Sempurna jasadnya cuma tak bernyawa.Comel seperti abangnya.Doktor kata arwah dah tahu anaknya sudah tiada.Baby meninggal sebab lehernya terjerut tali pusat kuat sangat diusia 34 minggu.Masa tengok jasad adik baby aku dengar suara arwah.Aku minta nak jumpa arwah tapi doktor cakap diorang nak jahit dulu.

Nanti selesai dorang akan hantar arwah ke wad.Masa tu boleh melawat.Kami pun keluarlah.Bagi mereka jalankan tugas mereka.Mereka nak urus jasad adik baby lagi.Kami pun tunggu kat luar dan aku terus hubungi kawan dibilik mayat hospital untuk pengurusan mandi dan kafan jasad adik baby.Tidak lama kemudian nurse panggil suaminya bagitau yang arwah minta makan, minum dan selipar.

Lega aku dengar perkhabaran tu.Aku pun suruh mak dengan adik balik dulu untuk siap sedia dirumah.Biar aku saja yang uruskan jasad adik baby dihospital.Kalau boleh aku nak kebumikan adik baby malam tu juga. Hampir maghrib jasad adik baby masih belum dihantar ke bilik mayat. Lamanya..bisik hati aku.

Tidak lama selepas tu ada seorang doktor keluar menyampaikan berita sedih.Dia kata arwah dalam keadaan kritikal.Dia kata mereka didalam pun terkejut sebab keadaan arwah pada awalnya baik, tiba-tiba arwah mengadu matanya kabur dan arwah terus collapse.

Doktor dah buat cpr dan masukan tiub penafasan namun keadaan arwah masih tidak memuaskan. Kata doktor jantung arwah lemah, sel darah putih tinggi, gula dalam darah rendah, tekanan darah rendah.Arwah dalam keadaan koma.Mengigil rasa kepala lutut aku mendengarnya.Baru sebentar tadi dengar keadaan arwah dalam keadaan baik kini sebaliknya. Pelbagai soalan diajukan kepada aku untuk membantu doktor mengenal pasti punca arwah jadi begitu.

Aku meminta izin untuk melihat keadaan arwah tetapi doktor tidak mengizinkan.Katanya semua doktor pakar sedang berusaha melakukan yang terbaik untuk arwah.Aku diminta tunggu diluar dan jangan pergi kemana-mana.

Dalam masa yang sama, jasad adik baby telah siap untuk dihantar kebilik mayat.Ditemani seorang sahabat,aku bawa adik baby ke bilik mayat.Perjalanan ke bilik mayat terasa singkat.Tak puas rasanya aku mendukung dan memeluk adik baby.Jasad adik baby aku tinggalkan dibilik mayat sementara menunggu kedatangan ustaz yang akan menguruskan jasadnya.Selepas itu aku bergegas semula ke dewan bersalin.

Dalam jam 9.30 malam doktor keluar lagi.Dia kata keadaan arwah masih begitu.Tidak bertambah baik tak bertambah buruk namum doktor masih berusaha.Sekali lagi aku minta izin untuk melihat arwah tapi masih doktor tidak izinkan.Dalam 10.20 malam doktor keluar menyampaikan berita yang arwah telah pergi buat selamanya.

Aku macam tak percaya apa yang doktor sampaikan.Doktor kata punca kematian akibat saluran darah di paru-paru tersumbat serta ada juga jangkitan kuman. Aku meminta untuk melihat arwah.Doktor meminta diberi masa 15 minit untuk mereka mempersiapkan jasad arwah terlebih dahulu.Terkilan juga rasanya tidak dapat berada disisi arwah saat arwah menghembuskan nafas terakhirnya.

Tidak lama selepas tu doktor panggil masuk.Masa tu kami bertiga masuk. Aku,suaminya dan mak mertua arwah.Kami dibawa ke bilik jasad arwah ditempatkan. Seperti mimpi aku melihat jasad arwah telah siap dibungkus. Rasa tak percaya yang terbaring kaku dihadapan aku adalah adik aku. Wajah arwah nampak tenang.Matanya terpejam rapat.Aku peluk tubuhnya dan aku cium pipinya.Sejuk.

Air mata tak mampu aku tahankan lagi. Mencurah laju.Pipi dan dahi arwah aku cium sepuasnya.Masa itu saja yang ada.Lepas ni aku takkan berpeluang lagi. Teringat pada pagi tadi arwah meminta aku mengambilkan air minum.Aku tadahkan air dari penapais air tapi arwah tak nak.Arwah nak air masak dalam jug.Ko ni mengada ngada la lang kata aku. Alah aku nak manja-manja dengan kau pun takkan tak boleh ngah jawab arwah. Tak pernah arwah berperangai sebegitu sebelum ni.

Pada masa yang sama kakitangan bilik mayat menghubungi aku dan memberi tahu ustaz yang menguruskan adik baby dah sampai.Aku tinggalkan sementara arwah dan kebilik mayat untuk menyelesaikan urusan jasad adik baby.Aku turut memaklumkan kepada kakitangan bilik mayat meminta mereka menghubungi ustazah yang boleh menguruskan jasad arwah pada malam itu juga.

Di luar dewan bersalin ramai kawan-kawan arwah dan saudara mara turut hadir bilamana mengetahui arwah sudah tiada.Jasad arwah dihantar ke bilik mayat lebih kurang jam 12 tghmlm.Ramai yang turut sama mengiringi jasadnya ke bilik mayat.Ustazah yang menguruskan jasad arwah tiba hampir jam 1.30 pagi.

Selesai menguruskan arwah lebih kurang jam 3.15 pagi.Selapas itu aku ke kuanter hasil untuk membuat bayaran van jenazah hospital.Aku bersama kak long serta adif,anak sulung arwah menemani jasad arwah dan adik baby menaiki van jenazah yang bergerak meninggalkan bilik mayat lebih kurang jam 3.45 pagi.Telentok-lentok kepala adif. Keletihan dan mengantuk dia.

Selalunya waktu sebegini dia sedang lena di atas tilam. Sesekali dia terjaga dan mengintai lubang ditepi keranda.Pak ngah mama ok kan? tanya adif.Sedih dan kasihan aku melihatkan anak buah aku ni.Di usia 7 tahun sudah kehilangan kasih sayang seorang ibu.

Sesampai dirumah kami meletakkan jasad arwah bersama adik baby diatas tilam yang baru arwah beli.Ingat masa kami beli tilam tu ditesco, arwah ada cakap dia dengan adik baby nak tidur atas tilam tu sekali jer.Adif ambil bantal dan tidur sekali berhampiran jasad arwah dan adik baby.Ni malam last nak tidur dengan mama.Esok dah tak boleh lagi dah…

Jasad arwah dan adik baby selamat dikebumikan sebelum jam 11.30 pagi.Ramai betul kawan-kawan arwah yang datang menziarahi arwah pagi tu.Semuanya menangis kesedihan tapi adif kelihatan biasa saja.Dia hanya menangis bila pertama kali melihat jasad adik baby dan semasa melihat jasad mamanya terbaring kaku didewan bersalin.Selepas itu takde pula aku tengok dia menangis.Tengok dia biasa saja seperti hari-hari sebelumnya atau dia masih belum lagi merasai kehilangan mamanya.

Sebenarnya sejak dari bulan puasa aku perasan arwah dah ada memberikan petanda yang dia akan pergi buat selamanya tapi aku saja yang tidak mengerti.Aku tengok arwah tak berapa teruja dan bersungguh bilamana mengetahui dirinya mengandung kali ini.Persiapan baby pun dibuat semasa kandungannya berusia 32 minggu itu pun setelah dipaksa oleh aku dan adik.Sebelum itu takde apa pun yang arwah beli.Satu pun takde.Masa pilih baju baby arwah ada kata buat apa beli banyak-banyak,bukan nak pakai pun nanti.

Pada anaknya selalu arwah berpesan supaya jangan nakal-nakal.Dengar cakap uwan, pak ngah dan ocu jika dia tiada lagi nanti.Selalu jugak arwah cakap dengan aku supaya tolong jaga adif dan besarkan adif dengan cara kami adik-beradik dibesarkan.Aku beranggapan perkara itu biasa saja.Maklumlah kami yang banyak menjaga adif sejak dia dilahirkan.

Banyak lagi pentanda ingin aku coretkan tapi air mata ini tidak dapat aku tahan bila hendak aku imbau kembali satu persatu kenangan bersama arwah.

Akhir coretan, dikesempatan ini aku ingin mengucapkan berbanyak terima kasih di atas ucapan, kata semangat serta sumbangan dan bantuan yang sahabat dan saudara-mara semua telah dihulurkan. Jasa baik kalian semua mungkin tidak dapat aku balas.Semoga Allah memberkati dan merahmati kita semua.InshaAllah.Terima kasih.


Tip Susun Atur Dapur Sentiasa Kemas Dan Praktikal. Ikut Cara Wanita Ini.

Amat penting kawasan dapur rumah bukan sahaja akan lebih selesa dan sedap mata memandang apabila keadaannya bersih, namun susun atur peralatan atau barangan juga penting supaya dapat memasak dengan mudah.

Ikuti perkongsian ini cara susun atur dengan lebih praktikal.

Tips susun atur dapur supaya sentiasa kemas dan praktikal

1.Pastikan setiap barang ada ‘rumah’ sendiri. Contohnya tepung ada bekas dia, kacang hijau ada bekas dia. Sama la juga oat, sagu, gula, garam dan lain-lain.

2. Bekas pula seeloknya yang seragam dari segi bentuk dan juga warna. Baru nampak kemas dan elok tersusun. Ada juga yang buat warna tema untuk dapur. Menarik juga ni kan. Macam- macam warna tema boleh pilih. Merah, hitam, hijau, pink. Biasanya kita pilih warna fovourite kita kan.

3. Untuk jimatkan ruang, pastikan bekas boleh disusun bertingkat- tingkat.

4.Label setiap bekas makanan supaya senang kita nak ambil. Jangan lupa juga expired date makanan tu tau.

5.Pastikan juga bekas simpan makanan kedap udara. Sangat penting. Bila bekas kedap udara, makanan pun tahan lagi lama. Semut dan serangga pun tak boleh masuk.

Selamat mengemas rumah!


“Berkat Sabar Allah Beri Yang Terbaik. Sweetnya.” Bella Astilah Titip Doa Buat Aliff Aziz Di Mekah Bikin Sebak!

Sempena ulang tahun kelahiran Aliff Aziz baru-baru ini, Bella berkongsi satu bingkisan ucapan yang sangat ‘sweet’ sehingga mengundang perhatian.

Umum mengetahui, perjalanan rumahtangga pasangan ini penuh liku dan cabaran. Namun berkat sabar dan kasih sayang tidak berbelah bahagi seorang isteri, mereka kembali menyulam bahagia bersama.

“Tutup matamu. Bayangkan aku Apakah ada cinta seperti diriku. Tabah kau ada. Firasat berkata. Aku berani membuktikan dengan cinta. Aku tercipta. Layak bagai Hawa. Temani Adam di dunia?. Happy belated birthday, dear hubby!

Biarpun sebelum ini mereka diduga dengan ujian yang cukup hebat, namun Itu tidak sesekali membuatkan kasih sayang Bella terhadap Aliff berkurangan.

Bahkan akui ibu kepada sepasang cahaya mata ini, dia akan sentiasa memimpin tangan Aliff dan mencipta banyak memori bersama.

No matter how much old we get I won’t stop loving you.

“I’ll always hold your hand and get old together, making memories. No one can be a perfect husband, but you are the closest that any man can be. My love for you is infinite, immeasurable and interminable. It will be the same even when you are 100 years old💚 Semoga hubby dipanjangkan umur, dilimpahkan lagi rezeki dan sentiasa dilindungi-Nya InshaAllah..

Jujur mengakui tiada seorang pun suami yang ‘perfect’ Di Dalam dunia ini, namun suaminya itu boleh berusaha ke arah kebaikan. Sebagai isteri, dia turut mendoakan suaminya dipanjangkan umur, dilimpahkan lagi rezeki dan sentiasa dilindungi-Nya InshaAllah.

Bella juga mengakui suaminya tidak mengharapkan apa-apa hadiah sempena hari lahirnya kali ini.

“Tanya dia nak hadiah apa. Lepas tu dia cakap tak nak hadiah jangan susah-susah so Bella macam alahai baiknya tapi kan terus teringat hadiah PS5 tahun lepas pun masih tak disentuh dalam almari patutlah pun mesti rasa bersalah kan.

Pasangan sama cantik sama padan ini kini sedang mengerjakan ibadah umrah. Menerusi beberapa perkongsian,mereka turut merakam beberapa foto bersama ketika berada di Jabal Al- Rahmah.

Sumber:

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Suami Ini Kongsi Itinerari Percutian 8 Hari 7 Malam Ke Jepun Dengan Bajet Bawah RM3000! Siap Bawa Bayi 10 Bulan Lagi!

Pengalaman backpakers bersama geng Blackpapers 8hari 7malam ke Osaka, Tokyo & Kyoto memberikan 1001 memori indah, pahit & manis di negara matahari terbit ni. Trip backpakers kali ni seramai 9 orang Muhammad Fadil Sulaiman Yaya Halim Muhammad Shahir Ibrahim Ezatul Wahida Zulhilmi Mustapa Hafiz Al Asad Muhammad Fazreeq Shin Shiro dan uwais yang paling kecil sekali 10bulan. Suhu di Jepun antara 0c ke 6c waktu kami pergi. Tak sabar dah nak pegang salji ni .

Terlalu banyak kenangan yang tak dapat dilupakan ada yang tertinggal train, ada yang hilang tiket, tidur gaya Japanese Stail, naik bas selama 10jam dan tukar pampers anak dalam bas pun ada tau. Bagi parent yang bawa anak kecil kena prepare mental & fizikal ok. Aku share sikit aktiviti & kos sepanjang kami mengembara di Jepun.

Seriusly Jepun memang awesome wei!

Cost

?Tiket Airasia = RM 657 (return)

?Hotel
?Shin Imamiya, Osaka(Agoda) = RM 116
(1malam/pax)
?Koe House, Kawaguchiko (Agoda) Rm 98
(1malam/pax)
?Empire Inn, Shinjuku (Agoda) Rm 296
(2malam/pax)
?Sun Plaza, Osaka (Agoda) Rm 87
(1malam/pax)

?Transport / Pass
?Osaka Amazing Pass (OAP) 1day = Rm 100
?Tokyo Wide Pass (TWP) 3days = Rm 380
?Willer Express Bus (Osaka-Tokyo-Kyoto)
= Rm 400
?Airport Transfer (Kansai Airport)
= Rm 70 return
?Kachi-kachi Ropeway Fuji = Rm 30 return
?Jr / Subway (Osaka,Tokyo,Kyoto) = Rm 80
?Gala Yuzawa Sled Rental + Gondola = Rm 115

?Makan 8hari = Rm 320 1hari sekali, termasuk bekalan Brahim,maggi,roti,biskut & 3in1
Souvernier = Rm 150

▪Harga adalah untuk 1pax
▪Currency : 1000 Yen= RM 38 (Jan2019)

?TOTAL COST = RM 2784 (8hari 7malam)

So dengan modal RM 2784 aku dapat bercuti di Jepun selama 8 hari. Yang menarik tentang Jepun ni public transport dia, serius Superb weyyy.. Tentunya aku akan merasa naik SHINKANSEN yang menjadi kebanggaan orang Jepun.

Itinerary

⛄Day 1 (26/1/2019)⛄

?KL – Osaka (Kansai Airport) 2.30pm – 9.45pm) by AirAsia X ?
?Lepas setel semua urusan imgresen geng Blackpapers terus naik train Jr Nangkai line ke Shin Imamiya (ambil masa 1jam). Turun2 train je memang akan jumpa Hotel Shin Imamiya. Suhu time ni 2c mak aii sejuknya.

? JR Nangkai Line (Kansai Airport- Imamiya Station)

?Setel checkin & renggankan badan, aku decide nak cari barang basah untuk Uwais. Sebelah station imamiya ada 1 kedai yang disyorkan di Fb RTJ Tamade Market. Memang murah kedai ni wajib pergi.
?Alhamdulillah rezeki kami agaknya salji ❄ turun di imamiya. Apa lagi menjerit lah semua geng Blackpapers excited salji turun padahal jam dah pukul 2pagi.

⛄Day 2 (27/1/2019)⛄

?Jam 8 pagi geng Blackpapers semua dah ready untuk terjah Osaka. Kami mulakan dengan pergi ke Tsutentaku Tower di Shinsakei Street 5 minit je jalan kaki dari hotel. Actually kedai baru nak buka area Shinsakei Street ni tapi bolehlah untuk cuci mata.
?Habis di Shinsakei Street kami checkout jam 11 pagi untuk ke Umeda Sky Building. 1st thing we must drop luggage at coin locker tak larat wei nak pikul.

? Subway (Dobutsuen Mae Station – Umeda Station)via OAP

?Umeda Sky Building boleh tahan cantik bangunan dia. Kami naik ke Observation Deck via OAP untuk tengok view Osaka, Masyaallah cantik betul Osaka dari atas. Memang awesome!
?Tengah syok2 kami semua sibuk selfie kat atas dapat tahu Fazreq hilang pulak OAP pass aduhai.
?Acat tolong Fazreq cari pass dia kt bawah nak dijadikan cerita lagi pass Acat pulak tercicir haha memang kelakar betul. Puas mencari OAP tapi tak jumpa terpaksalah beli baru.
?Next kami ke Osaka Castle. Dalam 15 minit jalan kaki nak naik ke castle ni. Geng Blackpapers semua dah sayur tapi tetap gigih gak menapak. Sampai2 je semua hilang sebok ambil gambar, sangat cantik.

? Subway (Umeda Station – Tembabashi
Station) via OAP.

?Fuhhh tarik nafas dulu baru teruskan perjalanan dalam jam 6 petang kami bergerak Dotombori untuk mengisi perut yang lapar.

? Subway (Tembabashi Station – Dotombori Station) via OAP

?Kami makan di Kenny Asia Cafe. Masih lagi selera melayu. Harga boleh tahanlah.
?Next kami mencari Glico Sign di Shinsaibashi Street. Punyalah ramai orang kebetulan hari ahad. Nak tangkap gambar pun kena selit2.
?Habis di Dotombori kami cepat2 ke Umeda Sky Building balik nak naik bas ke Tokyo.

? Subway (Dotombori Station – Umeda Station)via OAP

?Bas kami jam 11.30pm Willer Express. Agak selesa untuk perjalanan jauh. Saja nak bagitau Osaka ke Tokyo ambil masa 8 jam patah pinggang doww.

? Willer Express Bus (Umeda Sky Building – Shinjuku Station)

⛄Day 3 (28/1/2019)⛄

?Konichiwa Tokyo. Akhirnya sampai juga ke bandar pesat Tokyo ni. Agak2 dapat jumpa Doreamon tak? Bas berhenti di Shinjuku Station.
?Sampai2 station Yaya setelkan anak dulu, geng2 yang lain pulak pergi gosok gigi ?
?Shinjuku Station ada dua bangunan dan sangat besar aku pun confuse dah. 1st sekali kena cari kaunter JR East untuk beli Tokyo Wide Pass (TWP) valid 3 hari. Pass ini jugak kami akan guna untuk ke Fuji, Gala Yuzawa & Tokyo.
?Geng Blackpapers semua dah telan sandwish sementara tunggu aku setelkan tiket, aku je belum makan lagi. Takpe demi gunung Fuji tetap aku bersemangat.
?Untuk ke Fuji (Kawaguchiko) perlu ambil train ke Otsuki Station 1 jam. Dari Otsuki ke Kawaguchiko 1 jam.

? Train (Shinjuku Station – Otsuki Station – Kawaguchiko Station) via TWP

?Sepanjang perjalanan ke Kawaguchiko kami disajikan rumah2 comel di bandar Tokyo dan kemegahan gunung Fuji.
?Sampai je Kawaguchiko semua terpegun, Subhanallah indahnya gunung Fuji.
?Kami checkin di Koe House Kawaguchiko. Hostel stail jepun ala2 rumah nobita camtu. Pengalaman yang tak dapat dilupakanlah kat guest house ni dengan suhu 3c, heater manual, gas habis kena topup. Tapi itulah nak merasa macam mana kehidupan orang jepun diluar bandar. Abam bagi A+ lah untuk stay kat sini.
?Kami tak ambil sebarang pas pun dekat Kawaguchiko ni. Semua decide tak nak tour tasik just nak naik ropeway je. Dari guest house ke Kachi-Kachi Ropeway cuma 800 meter dalam 10 minit jalan kaki.
?Sampai je ropeway dah nak tutup so plan balik esok pagi2 je datang. Patahlah balik ke guest house dan pusing2 sekitar Station Kawaguchiko.
?Jam baru 5.30 petang tapi gelap macam pukul 7. Halo2 geng yang lain semua dah tidur haha penatlah tu perjalanan hampir 10 jam dari Osaka ke Fuji ni.
?Seriusly nak cakap kat area Fuji ni memang sejuk betul. Padahal 3c je pun gigil dia kemain. Tapi si kecik uwais rilek je nak ajak main alahai anak, papa dah pisang ni ?

⛄Day 4 (29/1/2019)⛄

?Jam 10 pagi kami checkout siap2 dan terus ke Kachi-Kachi Ropeway. Naik ke puncak gunung ni dalam 10 minit dengan cable car. Pagi ni tak ramai sangat orang so beratur pun sekejap je.
?Gile cantik wei gunung Fuji. Tak terkata keindahan ciptaan yang Maha Esa. Geng Blackpapers mulakan aksi gaya che ta diketuai oleh Zul 1 2 3 selfei ?
?Habis di Kachi-Kachi Ropeway maka bermulalah episod drama Zul tertinggal train di Fuji.
?Dalam syok jalan kaki ke Kawaguchiko Station ni aku terjumpa vending machine coke. Botol coke Special Edition Fuji 2019. Aku belilah dan tunjukkan kat semua orang. Masing2 nak lah 1 buat kenangan.
?Nak dijadikan cerita train ke Otsuki jam 2 petang, geng2 lain semua duk borong botol coke tu jam 1.50 petang. Lagi 2 minit nak pukul 2 petang apa lagi semua berlarilah masuk train tapi Zul masih lagi kat kedai.
?Gelabah semua orang siap kene marah dengan Officer Station ‘Get off from your train’ train pun jalan, Zul masih tak nampak bayang lagi. Nasib baik sel2 otak Zul berkembang time tu dia pandai cari wifi. Dapat contact Zul mintak dia tunggu kat station kami patah balik.
?Patah balik ambil Zul dan teruskan perjalanan ke Tokyo.

? Train ( Kawaguchiko Station – Otsuki Station – Shinjuku Station) via TWP

?Sampai Shinjuku terus gerak ke hotel Empire Inn Shinjuku. Puas hati beb dengan hotel ni. Lokasi dekat dengan Okubo Station & Shin Okubo Station. Kedai makan halal pun dekat. 5 star untuk stay sini.

? Train (Shinjuku Station – Okubo Station) via TWP

?Jam 6.30 petang semua siap2 nak pergi ke Shibuya Crossing. Pehhh beribu orang lintas jalan kt sini. Perfect!

? Train (Okubo Station – Shibuya Station) via TWP

?Drama baru muncul lagi, TWP Acat tercicir pulak. Mahal wei pass tu. Jenuh mencari kt Shibuya masih tak jumpa. Last sekali pergi tanya kaunter JR. Alhamdulillah ada orang jumpa. Salute dengan budaya orang jepun apa barang hilang pun insyaallah mesti jumpa punya.
?Next kami ke Harajuku. Takeshita Street tempat shopping yang happening tapi dah nak jam 9 malam kedai pun nak tutup dah. Semptlah makan aiskrim waffle sedap ooo.

? Train (Shibuya Station – Harajuku Station)

⛄Day 5 (30/1/2019)⛄

?Harini kami plan ke Gala Yuzawa. Dari Tokyo Station ke Gala Yuzawa dalam 2 jam perjalanan naik shinkansen bedesup lajunya.

? Shinkansen ( Okubo Station – Shinjuku Station – Tokyo Station – Gala Yuzawa Station) via TWP

?Subhanallah cantiknya view gunung ganang semua memutih. Rezeki kami tiada snow shower di Yuzawa dapatlah main salji dengan gembiranya.
?Di Gala Yuzawa ni kena ambil pakej untuk main salji atau main sled atau main ski termasuk tiket gondola.
?Geng Blackpapers ada yang nak main sled je dan ada yang nk pergi ladang strawberi. Strawberi dia memang sedap wajib makan kalau sampai sini. Dorang cakap jalan nak ke ladang strawberi ni salji tebal 5kaki amboi tinggi betul.
?Acat dan Fazreq mulakan aktiviti gila2 dorang. Naik skylift sampai puncak gunung pastu melompat sakan. Dorang cakap lagi cantik view kat atas. Aku macam biasalah gilir2 jaga anak. Anak bangun je terus ‘lets go papa we want play a snow ⛄’
?Uwais baru 10bulan tapi tahap confident dia pegang salji memang A tak takut langsung.
?Disini ada Onsen (hot spring) kalau berani trylah sebab wajib naked ok! ?
?1 hari di Gala Yuzawa memang tak cukup kalau boleh nak stay lagi. Jam 5 petang kami balik ke Tokyo.

? Shinkansen ( Gala Yuzawa Station – Tokyo Station – Shinjuku Station – Okubo Station) via TWP

⛄Day 6 (31/1/2019)⛄

?Jam 10pagi kitorang siap2 untuk checkout, drop beg kat hotel je tanpa charge. Kami nak pusing Akihabara sebab harini last day kat Tokyo. TWP dah habis pakai so belilah tiket kat mesin. Nak beli IC Card macam tak berbaloi sebab pakai kejap je.

? Train (Shin Okubo – Akihabara)

?Macam biasa pasti ada drama punya, Acat pulak terlepas station. Dalam train dia sebok tengok awek jepun je haha. fazreq pergi cari Acat Alhamdulillah dorg berdua otai boleh patah balik dengan jayanya
?Akihabara tempat barang2 elektronik, gajet dan macam2 lagi lah. Semua borong jam GShock harga murah beb kalau nak compare dengan KL.
?Aku pergi ke Bic Camera beli Tamiya. Kereta mainan idaman masa kecil dulu. Untuk uwais mama dia belikan Tomica.
?Kami semua shopping di Akihabara, Acat dengan Fazreq teruskan langkah ke Odaiba nak tengok Gundam. Kemain seronok dorang beli Gundam.
?Habis di Akihabara kami semua ke balik hotel untuk ambil beg dan terus ke Tokyo Station untuk naik bas ke Kyoto.

? Train (Akihabara Station – Shin Okubo Station)

?Dari hotel kami pergi ke Tokyo Station untuk ke Kajibashi Parking Lot untuk naik bas.

? Train (Okubo Station – Tokyo Station) ? Walk (Tokyo Station – Kajibashi Parking Lot)

?Bas ke Kyoto jam 10.30 malam so kami semua rehat dulu di station bas. Tak sangka2 hujan turun dengan lebatnya di Tokyo dan diselangi salji. Wah bestnya lah hai. Makin lama makin sejuk memang seksa betul kalau Tokyo hujan lebat & salji. Tokyo agak susah untuk terima salji tapi rezeki kami dapat merasa salji di Tokyo.
?Akhirnya bas pun sampai, perjalanan diteruskan lagi ke Kyoto selama 10jam.

? Willer Express Bus (Kajibashi – Kyoto Station)

⛄Day 7 (1/2/2019)⛄

?Ketibaan kami di Kyoto disambut dengan salji lagi. Memang rezeki geng Blackpapers la merasa salji kat semua tempat.
?Kami bersihkan diri dulu dan cari coin locker untuk simpan beg dan teruskan perjalanan ke Fushimi Inari. Kami decide lepas habis disini nak terus balik ke Osaka.

? Train (Kyoto Station – Inari Station)

?Fushimi Inari Shrine ni salah satu tokong yang terkenal di Kyoto. Dengan warna oren kemerahan memang menarik perhatian semua pelancong. Harini agak ramai yang datang, ada yang melancong ada juga datang untuk melakukan upacara keagamaan masing2.
?Berbalik pada kecantikan Fushimi Inari Shrine ni geng Blackpapers tak melepaskan peluang untuk selfie aksi gaya che ta disini.
?Setel di Fushimi Inari kami singgah dulu Bic Camera Kyoto. Ada yang nak borong Gshock lagi

? Train (Inari Station – Kyoto Station)

?Jam pukul 2 petang masing2 nak balik Osaka dah penat 10jam dalam bas tak hilang lagi. Hotel terakhir kami di Osaka hotel Sun Plaza bersebelahan Station Imamiya dan disebelah hotel Shin Imamiya.
?Geng Blackpaper cakap hotel Sun Plaza lagi better dari hotel Shin Imamiya. Ikut selera masing2 la kan i no komen
?Hotel Sun Plaza ni boleh naik ke roof top ditingkat 11 so bolehlah tengok view sekitar Tsutenkaku Tower.
?Jam 7malam kami semua keluar cari makanan di Seyhan Kebab. Ramai jugak orang melayu kat kedai ni.
?Last shopping di Don Quijote Osaka. Agak murah jugak barang2 dekat mall ni. Dapatkah sambar 1 beg guess & Outdoor untuk susu uwais.

⛄Day 8 (2/2/2019)⛄

?Hari ke 8 hari terakhir kami di negara Jepun. Pukul 10 checkout & drop beg di lobi dan tak kena charge ok.
?Kami ke Universal Studio Japan untuk jalan2 & window shopping.

? Train (Imamiya Station – Universal City Station)

?Ingatkan last day semua dah habis duit rupanya geng Blackpapers tak puas shopping. Hard Rock Osaka jadi tumpuan, habis segala merchandise disapunya.
?Dah jejak USJ memang wajiblah bergambar dengan Universal Globe kan.
?Otw balik ke hotel train stuck 1jam tak tahu kenapa. Risau jugak kalau lambat sebab nak rushing ke airport pulak. Alhamdulillah semua ok.
?Jam 6 petang kami semua di Airport Kansai.

? Train (Imamiya Station – Kansai Airport)

?Selamat tinggal Osaka, selamat tinggal Tokyo, selamat tinggal Kyoto dan paling dirindukan keindahan gunung Fuji.
?Alhamdulillah sampai di Klia2 jam 4 pagi

*Special thanks to Jack S Adli & Fb RTJ yang banyak beri tunjuk ajar. Walaupun tidak pernah bersua tapi aku tahu bro memang terbaik

Antara koleksi gambar ketika bercuti di Tokyo


Ubat Beguk, Biasanya Kita Guna Nila. Dengar Apa Pula Kata Doktor Ni Tentang Tu.

Selain isu penyakit HFMD yang kini membimbangkan, ada pula beberapa kejadian anak-anak sekolah terpaksa pula dikuarentin akibat penyakit beguk. Jika dilihat seakan kerap pula terjadi sejak kebelakangan ini. Sebagai ibu bapa, kita bimbang juga tentang hal ini. Adakah beguk ini bahaya sehingga perlu diambil tindakan dikuarentinkan sebegitu?

Jika dilihat pada orang dulu-dulu pula, cukup sekadar menyapu nila di kawasan bengkak (beguk) sebagai penawarnya.

Untuk itu, ayuh kita fahami tentang penyakit beguk ini sebagaimana yang dikongsikan oleh Dr. Khairul Faizie Muhammad Kamar di akaun fbnya.

1. Beguk di sapu nila.
2. Beguk tu thyroid ke?
3. Beguk boleh bengkak kiri & kanan ke?
4. Beguk tu sama ke dengan benguk?

Itulah 4 benda yg kerap masyarakat kita keliru.Utk perkara No.1 – 3, Insya Allah aku boleh terangkan dengan yakin, utk No.4, wallahualam..hahaha..Aku bukan pakar Bahasa Melayu.

Hari ini aku jumpa patient ada beguk.

Tak memeranjatkan, bertepek nila biru di leher & sebelah pipinya. Masyarakat kita dah sebati sangat dgn kepercayaan ini,dan nak ubah minda tu perlukan jihad ilmu, dan buang ego.

Beguk sapu nila?
Jawapannya tak payah. Membazir aja.Baik guna nila tu utk putihkan baju warna putih yg dah kepam. Kalau guna akal pun boleh agak, baju putih yg kepam di rendam air nila boleh putih berseri hasilnya, so bayangkan kesan yg mungkin ada kalau di sapu kat kulit muka?

Kepercayaan ini lahir aku rasa sebab society kaitkan beguk ialah thyroid ( tak percaya, cuba google beguk tiroid ). Aku ada sertakan bukti pada gambar dalam post ini. Dan bengkak kelenjar thyroid memang salah satu puncanya sebab kurang iodin. Iodin warnanya biru ke unguan. So penaakulan mantiknya ” nila macam iodin, so beguk boleh la di sapu nila, sebab beguk ialah thyroid”. Wallah!

So, memang tak perlu sapu apa apa ke?YA, tak payah. Kalau nak jugak, kau tuam kan beguk tu dgn kain suam, itu ada jugak faedah nya.

Beguk tu thyroid ke?
Beguk ni jadi bila kelenjar parotid bengkak sebab jangkitan virus atau bakteria. Kelenjar parotid ialah sebahagian dari sistem kelenjar air liur. Bila bengkak, kita panggil ACUTE PAROTITIS. Dipanggil juga Mumps.

Kelenjar thyroid pulak letaknya di kawasan leher,fungsinya utk hasilkan hormon thyroid. Kelenjar thyroid pun boleh membengkak. So, ingat ni, beguk dan thyroid ialah dua benda yg berbeza macam langit & bumi.

Tengok gambar dalam post ini utk faham basic anatomy kat mana parotid gland, kat mana thyroid gland.

Beguk tu boleh bengkak kiri & kanan ke?
Boleh!
Sebab kelenjar parotid ada kiri & kanan. In fact, 70% kes beguk bengkak kiri & kanan. Selalunya start bengkak sebelah dulu.

Apa simptom beguk?
Selain bengkak, boleh jugak demam, sakit kepala, sakit tekak.

Berapa lama bengkak beguk?
Selalunya antara 3 – 5 hari.

Apa rawatan beguk?
Kalau demam – makan ubat demam.
Kalau sakit -makan ubat tahan sakit.
Antibiotik kadangkala di beri.
Tuam dengan kain panas.
Rehat.
Minum air banyak banyak.

Macam mana nak elak beguk?
VACCINATION.
Tapi ingat, jangan pulak yakin 100% lepas vaksin tak boleh kena beguk. Boleh kena, cuma kebarangkalian tu amat tipis. Takde apa yg gerenti dalam dunia ni selain cukai & kematian.
Zaman World War II dulu berlaku outbreak beguk yg paling besar.Lepas tu wujud vaksin. Kes kes beguk di negara maju pasca- vaccination amat rendah.
Vaksin beguk di bagi masa baby dlm bentuk MMR vaccine ( Mumps, Measles, Rubella).
Kalau kita jumpa org ada beguk, elakkan direct contact. Ia merebak melalui air liur & cairan yg keluar dari hidung & mulut. So jangan bercium, kongsi cawan sudu. Org yg ada beguk boleh menjangkitkan pada org lain dalam tempoh 7 hari sejak kelenjar parotidnya bengkak.

Bahaya ke tak beguk ni?
Secara umumnya, tak bahaya, boleh sembuh dengan mudah. Hanya terdapat peratusan kecil risiko komplikasi seperti beguk kronik ( berulang kali kena), beguk yg bernanah. Yang itu takyah la risau. Yang penting kalau kena beguk, cari doktor dulu, bukan gi 7-11 beli nila.
Cuma ada beberapa komplikasi yg perlu di sebut di sini, yg agak biasa juga boleh jadi:

1- Orchitis
Iaitu jangkitan pada testis. Kalau budak lelaki yg dah baligh kena beguk, lebih kurang 25- 33% boleh kena orchitis. Bengkak testis ni terjadi selalunya dlm tempoh 7 ke 10 hari lepas sembuh beguk. Orchitis ni tidak meyebabkan kemandulan ya.Ini pun mitos yg biasa.

2- Meningitis /enchaphalitis
Iaitu jangkitan pada selaput otak. Kalau budak tak baligh kena,especially baby /toddler, ada risiko utk kena meningitis ni.

3- Risiko sekali ganda gugur.
Org pregnant kalau kena beguk, baby nya Insya Allah tak akan cacat ( kalau tak gugur), sebab so far takde evidence beguk boleh menyebabkan kecacatan bayi dlm kandungan. Tapi evidence menunjukkan risiko utk gugur tu tinggi.

So, kalau dah faham risiko komplikasi ni, ambil lah vaksin MMR tu. Kalau tak mau ambik juga, tak apa. Kita hormati hak masing masing. Takusah gaduh gaduh. Nak bertekak antara pro-vac VS anti vac ni sampai kiamat pun tak habis. Kalau sakit, sendiri mau ingat la kan. Hahaha.

sumber : Khairul Faizie Muhammad Kamar


Ibu-Ibu Nak Sihat Dan Bertenaga Selalu, Kena Amalkan Minuman Ini. WOW,  Suami Pun Sayang!

Bagi ibu-ibu di luar sana, Rossa Dyla Mahmud menerusi laman facebooknya berkongsi petua yang cukup mudah dalam memastikan kesihatan terpelihara.

Petua ini berupa minuman kesihatan yang wajib diamalkan oleh kaum wanita setiap kali selepas datang bulan. Bahan yang digunakan juga cukup mudah dan ada di dapur anda. Selamat mencuba!

TAMBAH JIKA PERLU
1. Daun Sireh ( 2 helai ) jika anda mengalami masalah keputihan.
2. Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:
1. Basuh bahan dan reneh semua bahan-bahan diatas sehingga menjadi 1 cawan air sahaja.
2. Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:
1. Membersihkan rahim selepas datang bulan.
2. Mengeluarkan angin dalam badan.
3. Anti kanser
4. Memecahkan lemak-lemak.
5. Mengurangkan masalah bau badan
6. Mengatasi masalah kemaluan berbau.

TIP EKSTRA:
1. Awas,minum SEBULAN SEKALI SAHAJA selepas datang bulan.
(Penggunaan Buah Manjakani,Daun Sireh,Kunyit Hidup yang berlebihan akan menyebabkan cepat putus haid atau monopouse).
2. Boleh diminum oleh anak dara mahkupun yang telah berkahwin.
3. Boleh diamalkan jika mengalami period yang tidak teratur
4. Bagi Ibu menyusu, ia mengikut kesesuaian bayi.
5. Tidak sesuai untuk IBU MENGANDUNG.


Berhenti Kerja Tak Salah, Ubah Diri Sendiri Demi Keluarga, Wanita Ni Dah Buktikan Mampu Berjaya!

Kesempitan hidup buat isteri lebih tabah dalam menjalani kehidupan. Lebih kuat bila mana teringatkan anak-anak yang masih kecil. Walaupun makan gaji namun memilih jalan untuk berhenti kerja memang susah untuk kita lakukan.

Sejak akhir-akhir ni hangat isu BERHENTI KERJA/RESIGN. Berbaloikah?

Salam perkenalan dari BEKAS PENJAWAT AWAM PPKP GRED U29 . Atau lebih dikenali dengan jawatan INSPEKTOR KESIHATAN.

Ramai yang berhenti kerja hidup senang-lenang, berjaya dan mewah. Tak kurang juga yang merempat, menyesal dan mengais pagi makan pagi demi sesuap nasi.

Genap 3 tahun berkhidmat sebagai penjawat awam, suami pula genap 1 tahun. Masa ni aku partime buat kuih tapi penat sangat sebab anak dua-dua kecik. Dua-dua masih tak reti bertatih. Fuhh. Kehidupan bertambah berat apabila suami terlibat dalam kemalangan jalan raya semasa pulang dari kerja.

Cuti sakit selama 400 hari. Disini bermulanya keperitan hidupku. Di rumah akulah ibu akulah bapa, akulah isteri akulah suami. Dulu masa suami sihat ada juga duit lebih sebab dia partime buruh kasar. Sekarang memang zero lah. Harapkan separuh dari gaji U11 memang tak tertanggung.

Pagi-pagi sebelum kerja, aku hantar anak ke taska. Kemudian aku akan ke tempat kerja punch card dan minta kebenaran bos keluar urus suami. Aku akan balik siapkan suami untuk dibawa ke klinik terdekat bersihkan luka. Siap dia makan minum aku akan masuk kerja semula.

Petang-petang balik kerja, selepas amik anak aku akan bawa mereka pusing-pusing dengan kerusi roda. Kesian juga suami bosan terperuk dirumah. Keadaan ini sukar kerana kami tinggal jauh dari kampung dan keluarga. Minta tukar balik kampung tapi tak ada
rezeki.

Apabila keadaan suami beransur pulih. Aku tekad nak ubah nasib keluarga, aku mohon sambung pengajian supaya boleh naik pangkat atau mohon pekerjaan lain. Harapan aku, boleh la hidup senang sikit gaji besar. Suami dengan patah kaki sanggup hantar aku sampai depan asrama di USM Pulau Pinang.

Tapi aku lupa, jika kau tak berduit, secomel mana pun anak kau, sebagus mana pun anak kau, takkan ada orang yang sudi jaga mereka dalam tempoh masa yang lama walaupun saudara mara. Aku betul betul terkesan dengan isu ini. Aku sempat belajar 6 bulan sahaja.
Kemudian aku terminate walaupun ia sebuah impian besar. Dahla time tu suami terpaksa pinjam duit RM1k untuk bayar yuran pendaftaran pengajian aku. Maafkan aku.

Aku kembali bekerja seperti biasa dan uruskan anak-anak serta suami yang masih bersimen kakinya. Aku pinjam duit tabung di pejabat sebanyak RM2,000, campur duit gaji kami, campur simpanan dalam tabung haji dan aku ajak suami ke Vietnam untuk beli barang niaga. Jenuh jugak bawak dia dengan berkerusi roda, imegresen tanya macam-macam hihi.

Aku bagi alasan bawak suami sakit ke sana untuk berubat haha. Suami boleh berdiri dan berjalan dengan kaki simen tapi tak boleh lama nanti sakit. Sukar jugak nak kemana-mana sebab kami tambang taxi motor je. Nak naik yang kereta takut lari bajet.

Walaupun sukar kat sana, kene tipu hidup-hidup, dibawa lari oleh taxi moto tu. Maklumlah first time sampai sana. Tapi akhirnya kami boleh juga beli tudung dan kasut untuk dibawa balik Malaysia. Aku jual online dan offline. Pukul 8pg-5ptg kerja seperti biasa. Rehat
pukul 1-2 ptg orang lain pergi makan, aku pulak sibuk cod dan pos barang. Bonet kereta lah kedai aku. Hehe.

Malam jual secara online dan packing barang. Kadang suamilah yang tolong tulis borang dan packing di rumah. Hujung minggu aku berniaga di pasar malam. Alhamdulilah rezeki sentiasa ada.

Dari order barang dengan supplier 2 kotak je, dah jadi berkotak kotak. Dari 2-5 parcel dah jadi 10-20 parcel sehari. Dari simpan stock atas katil, dah boleh order rak buat mini stor. Syukrann. Order tak putus-putus, online offline sama-sama ligat. Tak kurang yang nak jadi ejen.

Dari buat sorang-sorang dah ada 20 orang ejen. Kemudin aku tak dapat nak tumpukan perhatian pada kerja hakiki. Setelah buat keputusan dan sediakan payung sebelum hujan, aku pun buat keputusan berhenti kerja. Apa yang paling buat keluarga dan orang
sekeliling terkejut adalah, kami suami isteri resign serentak bersama pada hari dan tarikh yang sama.

Apa kata keluarga? Fuhh memang krisis betul. Dalam 7 beradik, aku sorang je yang keje makan gaji. Bak kata pepatah, akulah harapan keluarga. Memang mak aku merajuk tak mau bercakap dengan aku. Marah. Ayah pula redha. Tapi muka dia kesal. Keluarga sebelah Suami? Sama juga weh. Ayah dia, abang adik dia semua kerja makan gaji, takkan nak pecahkan tradisi keluarga kenn. Huhu

Aku cakap dengan suami, takpe kita sama-sama bangkit dan buktikan yang kita boleh. Kami berdua buat bisnes masing-masing. Suami buruh kasar, dia dah mula masuk kursus, pergi kelas, buat lesen pembinaan. Aku juga sama, ke majlis-majlis ilmu, bina team luaskan rangkaian marketing. Sebulan selepas resign, aku pregnant anak ketiga, tapi aku tetap gigih ulang alik ke kilang di Vietnam untuk shipping barang.

Alhamdulillah sekarang genap 1 tahun kami berhenti kerja dan selamat menimang cahaya mata ketiga. Suami dari gali lubang sendiri, pasang paip sendiri, sekarang dah punya sebuah syarikat construction dan team bernama #tz9088construction. Pelbagai job kerajaan dan swasta suami aku dapat.

Syukur. Aku juga sama, dah punya office sendiri, gudang sendiri, pekerja tetap dan sambilan, hampir 700 orang ejen di bawah naungan #9088legacySDNBHD dan 5 transport hasil jualan online. Dari zero emas sekarang kumpul 1kg lebih dah.

Allahuakhbar.. aku sangat gembira walaupun aku tak sehebat dan semewah orang lain tapi aku lebih hebat dari aku yang dulu. Terlalu cepat dan singkat masanya. Segalanya untuk sebuah kehidupan yang sempurna. PTPTN aku dah bayar cash lega di dada. Nampak simple tapi aku sangat struggle untuk buktikan segalanya.

Kongsi Tip

Apa aku buat SEBELUM BERHENTI KERJA?
– Aku pastikan bisnesku stabil selama 6 bulan.
– Gigih simpan 6 bulan gaji.
– Ada bisnes planner

Apa yang aku buat supaya aku boleh sustain dalam bisnes selepas resign?
– Jaga hubungan dengan Allah, ibubapa, keluarga.
– Aku hadir majlis ilmu.
– Aku tidak membuat pinjaman bank dalam perniagaan.
– Aku melibatkan diri dalam kebajikan sukarela.
– Zakat dan cukai wajib bayar.
– Gigih marketing.
– Realisasikan impian orang tersayang.
– Abaikan cakap cakap orang sesungguhnya ia akan membuat kita rasa down.
– Sentiasa berfikiran positif, bersangka baik dengan Allah dan tidak putus asa.

Pilihan di tangan kita sendiri. Harus seiring dengan usaha dan semangat kental. Allah sentiasa ada bersama kita, kita sahaja sering kali melupakannya. MasyaAllah. Janganlah kita cemburu dengan rezeki orang lain. Sesungguhnya kau tidak akan pernah rasa kesukaran yang mereka hadapi. Keperitan yang mereka alamai. Kesakitan yang mereka rasai. Bebanan yang mereka tanggung.

PASTI AKAN HADIR PELANGI SESUDAH HUJAN.

Kredit: Mcyah Joanjett


“Mak Dah Macam Bibik, Kerja Nak Layan Kehendak Suami & Anak-anak.” Sila Take Note Jangan Sampai Jadi Begini!

Orang kata, perangai anak memang mudah dipengaruhi oleh perangai ibu atau bapanya. Ibu ayah menjadi model ikutan serta contoh yang baik kepada anak-anak. Namun jika perkara atau habit buruk yang setiap hari ditunjukkan kepada mereka, maka ke arah itulah juga anak-anak akan bertingkah laku di kemudian hari.

Ini dijelaskan lagi dengan perkongsian daripada saudara Mohd Fhais ini, katanya “Ayah Buat.. Anak Ikut.. Mak Jadi Mangsa.”

Jelasnya lagi, “Saya perhati je gelagat pasangan yang baru kahwin ni. Makan isteri hidangkan. Lepas makan pinggan tinggal atas meja terus keluar hisap rokok. Si isteri senyum je ambil pinggan bawa ke sinki dan cuci. So sweet isteri layan suami macam raja.
Ketika belum ada anak situasi begini memang nampak sweet tapi lepas dah ada anak tabiat begini kena kurangkan.”

Tambahnya lagi, “Anak-anak belum pandai menilai. Jadinya apa sahaja yang dia lihat dia akan tiru. Termasuklah cara ayah melayan mak, dan cara mak melayan ayah. Anak akan tiru bulat bulat!”

Takut mak jadi mangsa bulian anak-anak

Jelasnya lagi, “Yalah, mana tak kena buli kalau anak-anak makan kena di layan setiap seorang, kalau anak seorang ok lagi tapi kalau anak 3 4 5 orang? Tekanan si mak nak handle pelbagai ragam anak.”

“Lebih ditakuti ialah bila anak tak pandai langsung nak menolong mak. Tak menolong mak memasak, pinggan kotor tinggal je dalam sinki, kerja rumah semua mak seorang yang buat.”

“Mak dah macam bibik, kerja nak layan kehendak suami dan anak-anak.
Mak rajin atau malas bukan isunya, yang penting sekarang kita kena mengajar anak ringan tulang dan adab sejak kecil.

“Supaya dah besar nanti diorang tak menyusahkan pasangan. Terutamanya anak lelaki!
Anak lelaki akan jadi imam keluarga satu hari nanti. Kalau imam dalam solat, bacaan kena betul, tertib solat kena betul, semua berkaitan solat kena sempurna.”

Selain itu turut berpesan, “Begitu juga sebagai imam keluarga. Suami atau ayah mesti tunjukkan teladan yang baik pada isteri dan anak-anak, beri didikan yang terbaik dan kena jadi pemimpin yang boleh di harapkan. Barulah terbina keluarga sempurna.

“Kahwin bukan tempat untuk orang yang malas atau rajin. Kahwin hanya untuk orang yang boleh bekerjasama dan sanggup susah senang bersama. Wallahu A’lam,

“Nak sweet biarlah sweet sama-sama. Isteri layan suami macam raja, suami layanlah isteri macam permaisuri. Baru adil.”


“Semakin Dewasa Semakin Cantik Manis Anak Yang Bongsu” – Netizen

Abby Abadi membawa anak-anaknya, Danish Hakim, Marissa Dania dan Maria Danisha pulang ke kampung suaminya, Faizal Zakaria di Pasir Mas Kelantan untuk menyambut hari raya Aidiladha. Manakala Norman pula beraya di kampung Memey di Johor.

Menerusi akaun Instagram Abby Abadi, telah dimuat naik satu video yang menunjukkan gelagat anak – anaknya ketika mereka sekeluarga berhenti di pantai semasa dalam perjalanan pulang ke ibu kota. Seperti biasa, Abby pasti akan mengambil gambar dan video untuk kenangan mereka bersama.

Melihat Danish, Marissa dan Danisha, ramai yang memuji anak-anak Abby ini. Si abang segak dengan caranya, manakala yang anak dara pula semakin hari semakin terserlah kecantikan mereka. Wajah Marissa saling tak tumpah seperti wajah Abby ketika muda dahulu.

Mata netizen juga tertumpu kepada Danisha atau digelar Kakak Baby yang semakin cantik. Ramai yang mengatakan wajah Danisha begitu seiras dengan wajah Memey. Seronok apabila anak-anak sudah besar, seperti kakak dengan adik-adik pula melihat Abby dan anak-anaknya ini.

Bak kata pepatah, mana tumpahnya kuah kalau tidak ke nasi, anak-anak Abby mewarisi kejelitaan Abby. Danisha pun masih kelihatan malu – malu setiap kali bergambar.

Untuk rekod, Abby dan suami, Jai telah mendirikan rumah tangga pada Ogos 2015 dan dikurniakan seorang anak, Muhammad Danial Firman yang dilahirkan secara pramatang, namun meninggal selepas 70 hari dirawat di wad Uit Rawatan Rapi Neonatal, Hospital Sungai Buloh.

Sumber: Instagram Abby Abadi

Baca artikel menarik lain di sini:


Jarang Dedahkan Kerja Kebajikan, Cara Jutawan Hartanah Ini Raih Perhatian Warganet.

Siapa yang tak kenal dengan jutawan hartanah ini. Kisah perjuangannya  meniti kejayaan menjadi inspirasi.

Pada masa, tidak lupa melakukan kerja kebajikan. Bukan untuk menabik dada, namun dirinya punya cara tersendiri menghulurkan bantuan.

Ini sebabnya jarang dedah kebajikan

KENAPA SAYA JARANG PAPARKAN KERJA KEBAJIKAN SAYA!

Maafkan saya kerana jarang mendedahkan kerja kebajikan saya di media sosial.Pasti ada sebab tersendiri,dan paling utama adalah tentang soal hati.

Sejujurnya,saya harus “meragui” keikhlasan diri sendiri.

Jika saya masih tidak kuat menahan marah bila dikeji,bermaksud saya belum benar benar kuat untuk menahan riak saat dipuji.

Pujian tidak salah,yang salah bila bagaimana cara saya menanggapinya. Pujian boleh menjadi baja jika ditabur secukupnya,tapi pujian bisa jadi racun jika berlebihan.

Telah saya nyatakan,ini adalah luahan saya semata mata,tidak kena mengena dengan orang lain.InsyaAllah,orang lain lebih kuat dan lebih hebat daripada saya.

Boleh dikatakan prinsip hidup saya adalah,mahukan segala kerja buat dan urusan seharian berkaitan kebajikan.Baik perniagaan,atau apa apa saja.

Namun memandangkan hampir segala kerja buat kebajikan saya adalah dari poket saya sendiri tanpa wang derma atau sumbangan daripada mana mana pihak,jadi saya fikir tiada keperluan untuk didedahkan mahupun dipaparkan.

Ini berbeza dengan mana mana NGO atau individu yang jika mereka menerima sumbangan daripada orang ramai,memang ada keperluan untuk mereka mendedahkan kerja amal mereka demi mengelakkan persepsi atau wasangka para penyumbang bagi memastikan sumbangan orang ramai sampai kepada sasaran.

Tiada permohonan sumbangan

Berbeza dengan saya,saya tidak pernah membuat sebarang seruan kutipan atau permohonan sumbangan daripada sesiapa.Bukan sebab saya banyak wang,tak juga.Tapi sebab saya lebih suka melakukan sesuatu berdasarkan kemampuan semasa saya,tanpa perlu merayu mahupun berharap apa apa daripada sesiapa kecuali ALLAH.

Semua kerja buat kebajikan saya,adalah daripada hasil perniagaan saya sendiri.

Adakah saya tidak boleh menubuhkan NGO dan menjadikan platfom itu untuk meminta sumbangan lalu disalurkan sebagai kerja kebajikan?

Maafkan saya,biarlah saya begini buat masa ini,yakni bergerak secara individu dengan kapasiti sendiri.

Sesungguhnya,saya sangat meragui keikhlasan diri sendiri.Ini yang diajar oleh buya Pahrol Mohamad Juoi secara peribadi kepada saya.Maksudnya,saya tidak yakin jika tiba tiba banyak sumbangan yang saya terima daripada mereka yang percayakan saya untuk kerja kerja kebajikan,tapi tiba tiba niat saya berubah.

Saya takut saya mula menggunakan alasan bahawa “30%” kos pengurusan yang dibenarkan adalah berhak untuk saya buat “sesuka hati” saya atas nama apa apa kos yang sebenarnya mungkin ada yang tidak perlu pun.

Lalu,keikhlasan mula melayang dan ketamakan serta ketidakjujuran datang melayang.Maka seringkali terjadi ayat yang pada awalnya selalu disebut “KITA MENYUMBANG”,akan perlahan lahan mula bertukar kepada “SAYA MENYUMBANG”,sedangkan sumbangan itu daripada orang ramai.

Itulah yang saya takutkan berlaku pada diri saya.Iman saya masih lemah,saya takut saya kalah.Ingin istiqamah,tapi masih gagal pada mujahadah.Jadi,biarlah saya berjuang dengan cara saya dan diri saya yang kerdil tanpa paparan menyeluruh daripada media.

Di luar sana,ada NGO NGO yang memang benar benar ikhlas membantu masyarakat.

Mereka sangat amanah menjaga dan menguruskan setiap sen sumbangan orang ramai.Siang malam mereka berkorban,mereka mampu buat apa yang saya tidak mampu buat.Tahniah buat mereka dan semoga mereka terus berbakti kepada masyarakat dengan berterusan.

Saya menginsafi,bahawa yang perlu diketengahkan bukanlah diri kita,tetapi perjuangan kita.Diri kita tidak penting,tapi misi dan visi kita sebenarnya yang penting.

Memang dalam sesetengah perkara,kebajikan perlu didedahkan agar jadi tauladan kebajikan.InsyaAllah,mudah mudahan ramai yang berniat sedemikian.

Namun saya,masih selesa di belakang tadbir.Kerana jika dihitung,terlalu banyak dosa berbanding kebaikan diri.Jadi bagaimana saya menyembunyikan dosa yang banyak,begitulah saya ingin menyembunyikan kebaikan yang sedikit.

Ikhlas itu sering dirasakan dari dalam.Jika kita terpaksa menjerit untuk memberitahu kita ikhlas,mungkin kita belum lagi benar benar ikhlas.

Semoga,tulisan pendek dan ringkas ini mejawab persoalan bagi yang bertanya,dan mengingatkan saya bila saya terlupa apa yang pernah saya pahatkan sebagai prinsip juang saya buat masa ini.

Mari kita berjuang dan berkebajikan dengan cara masing masing.Semoga Allah bimbing kita,dan ampunkan dosa dosa kita.

Maafkan saya,tulisan ini tentang diri saya sendiri.Tidak berkaitan dengan sesiapa.Mungkin betul,dan mungkin ada yang kurang tepat.

Selamat berjuang.

Sumber: Muhammad Azlan Al-Amin

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


4 Khasiat Daun Kari Yang Ramai Tak Tahu. Info Yang Kena Alert!

Daun kari sangat sebati dengan masyarakat di Malaysia. Selain dari berbau wangi, daun kari juga merupakan elemen masakan yang sangat penting dalam masakan kita lebih-lebih lagi dalam masakan gulai atau kari .

Namun, min percaya ramai masyarakat kita tidak mengetahui bahawa daun kari ini juga boleh dibuat sebagai perubatan. Berikut adalah khasiat daun kari untuk kesihatan :

1. Penawar Cirit Birit dan Buasir
Daun kari boleh dijadikan tonik herba untuk menguatkan perut dan tingkatkan keupayaan serta dapat mengatasi masalah penghadaman.

Cara penggunaannya :
– Jus daun kari yang dicampur dengan madu dapat menjadi penawar cirit birit dan buasir

2. Loya dan Pening
Jika sering rasa loya dan pening, min syorkan untuk guna tips ni. Ianya juga berkesan dalam mengatasi masalah haid dan penyakit gonorea, hilangkan rasa loya dan pening-pening lalat bagi wanita mengadung.

Cara penggunaannya :
– Campurkan satu sudu teh jus daun kari dan satu sudu teh jus limau nipis

3. Diabetes
Khasiat daun kari dapat membantu mengekalkan kandungan gula dalam darah. Bahan mineral dalam daun kari akan mengaktifkan sel pankreatik beta yang berperanan menghasilkan insulin.

Cara penggunaannya :
– Rebus kulit batangnya yang kering dan minum air tersebut. Amalan makan 10 helai daun kari setiap hari selama 3 bulan dikatakan dapat mencegah kencing manis yang disebabkan keturunan dan kegemukan.

4. Rambut Panjang dan Sihat
Kajian dari Fakulti Farmasi di India melaporkan bahwa minyak herba berasaskan daun kari mampu memberi kualiti rambut yang kuat, bebas daripada kelemumur dan menghitamkan rambut.

Cara penggunaannya :
– Campurkan satu sudu makan minyak kelapa dengan segenggam daun kari. Masakkan sehingga hangus. Setelah sejuk gunakan ianya sebagai tonik rambut untuk menghitamkan rambut dan mencegah daripada uban.


“Aku Dapat 4A 4B Lagi Hebat, Dapat Jelingan Maut.” Result UPKK Reward Anak Telefon Mewah, Ramai Terpukau.

Semalam keputusan UPKK KAFA 2021 secara Online dan SMS diumumkan. Pastinya bukan murid-murid,ibu bapa juga berdebar.

Namun sehingga hari ini, tinjaun di socmedia ‘dibanjiri’ ucapan tahniah kepada anak-anak yang mendapat keputusan cemerlang sama ada yang mendapat 8A atau sebaliknya, ibu ayah tetap memberikan kata-kata tahniah dan semangat.

Biarpun anaknya hanya mendapat 4A, wanita berkenaan bersyukur dengan pencapaian anaknya. Keputusan berkenaan tidak menjadikan ia penghalang untuk memberi penghargaan kejayaan serta mendoakan anaknya.

“iPhone 13 reward tuk ank perempuan sbb dpt 4A. Semoga jadi ank solehah.”

“Rezeki masing-masing.”

Dalam pada itu, menjengah di ruangan komen, rata-rata meluahkan anak wanita berkenaan seorang yang bertuah apabila dihargai begitu. Malah ada menasihati bahawa rezeki setiap orang berbeza apabila ada netizen meluahkan rasa kecewa apabila tidak mendapat hadiah sebegitu walaupun keputusan lebih cemerlang.


Anak Asyik Hidung Berdarah Bukan Petanda Penyakit Serius. Dr Ini Jelaskan Sebabnya. Take Note Semua!

Ramai ibu bapa panik apabila mendapati anak mengalami pendarahan hidung secara secara tiba-tiba.

Perasaan takut turut datang bersilih ganti apabila memikirkan hidung berdarah sebagai petanda penyakit serius.

Usah bimbang mengenai hal ini, Otorinolaringologi Telinga, Hidung & Tekak, Dr Ezairy M Sallih menjelaskan hal ini menerusi perkongsian di facebook miliknya.

Mesti ramai yang masih tertanya-tanya, apa punca hidung kerap berdarah?
Ramai yang bertanya kepada saya, apa sebenarnya punca yang menyebabkan anak mereka mengalami pendarahan hidung secara kerap, walaupun fizikalnya mereka nampak sihat.

Di bawah merupakan beberapa sebab biasa dan common yang boleh menyebabkan pendarahan hidung berlaku. Saya beri sepuluh punca. Antaranya :

1. Cuaca yang kering : persekitaran yang kering dan panas akan mengakibatkan lapisan mukosa dalam hidung anda kering dan mudah berdarah. Sekiranya anda sering mengalami pendarahan daripada hidung, pastikan anda mengelak daripada berada di kawasan yang terlalu kering yang boleh menyebabkan pendarahan lebih mudah berlaku.

2. Kerap mengorek hidung : ini biasa berlaku kepada anak-anak termasuk juga dewasa. Bagi kanak-kanak biasanya mereka akan menggaru hidung akibat gatal dan sebagainya, manakala bagi golongan dewasa tabiat mengorek hidung yang sudah menjadi ‘habit’ perlu dihentikan. Trauma dan luka pada lapisan dalaman hidung boleh mengakibatkan pendarahan.

3. Terlalu kerap menggunakan ubat nasal spray: ya, penggunaan ubat nasal spray adalah bagus bagi mereka yang mengalami masalah alahan, alergik dan sinus. Namun, untuk penggunaan sesetengah ubat nasal spray yang digunakan melebihi dan tidak mengikut nasihat doktor, ia boleh mengakibatkan lebih iritasi pada lapisan dalam hidung. Pendarahan boleh juga berlaku.

4. Ubat-ubatan : hati-hati dalam penggunaan ubat-ubatan khususnya jika anda mempunyai masalah pendarahan. Ubat-ubat seperti ubat tahan sakit jenis NSAIDS (non-steroidal antiinflammatory drug), ubat cair darah dan beberapa lagi yang lain boleh mengakibatkan pendarahan mudah berlaku. Dapatkan nasihat doktor terlebih dahulu sebelum mengambil ubat-ubat seperti ini.

5. Penyakit hati: sekiranya anda mempunyai penyakit yang boleh mengganggu fungsi pembekuan darah, seperti organ hati… ia boleh juga menyebabkan pendarahan berlaku. Dapatkan pemeriksaan doktor sekiranya masalah yang anda alami tidak berkurang.

6. Alahan dan resdung : masalah ini merupakan antara yang biasa ditemui di kalangan pesakit saya. Sekiranya masalah sinus atau alahan anda tidak terkawal, anda memang berisiko untuk mengalami pendarahan hidung. Gunakan ubat yang diberi atas nasihat doktor. Cuba elakkan perkara-perkara yang boleh mengakibatkan masalah anda bertambah serius.

7. Darah tinggi : masalah ini biasa berlaku kepada mereka yang mengalami ‘hypertension’ yang tidak terkawal. Pesakit biasa boleh mengalami gejala seperti pening kepala, kabur mata dan mereka juga boleh mengalami simptom pendarahan hidung akibat pressure terlalu tinggi. Kawallah tekanan darah anda. Pastikan anda mendapat follow up yang regular dan teratur bersama doktor.

8. Penyakit dalam darah : kadang-kadang kita tidak sedar bahawa pendarahan daripada hidung juga merupakan antara simptom kepada penyakit dalam darah seperti thrombocytopenia, leukemia, hemophilia dan sebagainya. Sekiranya anak anak anda ada tanda-tanda pendarahan atau lebam pada anggota lain selain hidung, dapatkan pemeriksaan doktor terlebih dahulu.

9. Penggunaan bahan dan makanan tradisional : ada juga di kalangan pesakit saya yang mengalami pendaran hidung akibat masalah ini. Ada yang terlalu percaya pada suplemen atau minunan tradisional berbanding ubat-ubat hospital. Tujuannya untuk supaya badan lebih kuat, memutihkan kulit, mencuci buah pinggang kononnya, mengawal kencing manis… namun akibatnya, masalah lain pula yang datang. Penggunaan makanan atau minuman seperti ini tanpa nasihat doktor boleh mengakibatkan pendarahan berlaku juga.

10. Kanser : untuk mereka yang berusia khususnya(walaupun boleh berlaku kepada golongan muda), pendarahan daripada hidung secara tiba-tiba perlu diambil lebih serius. Apabila ia berlarutan melebihi tiga minggu disertai benjolan pada leher, masalah pendengaran, maka dapatkanlah pemeriksaan daripada doktor.

Sumber: Dr Ezairy M.Sallih


Air Nasi Ubat Demam Orang Dulu-Dulu. Bukan Tu Je, Saintis Ni Senaraikan Lagi Khasiat Lain & Rugi Tak Minum!

Bercerita tentang nostalgia minum air dadih ini, mungkin ada diantara anda pernah melalui kenangan zaman kecil-kecil dulu bila demam ibu akan turut berikan air didih nasi sebagai penawar.

Ibu akan segera menanak nasi dan diambilnya semangkuk air didih dan disuakan ke mulut kita. Rasa air tersebut tidak dinafikan memang enak dan sekali gus dapat membantu menambah selera makan ketika itu.

KHASIAT AIR NASI – ‘Ubat’ Demam Orang Dulu-Dulu

Kalau sudah memang rakyat Malaysia, semestinya tidak boleh lari lagi dari makan nasi.
Beras ada pelbagai jenis antaranya beras perang, beras putih, beras basmathi dan lain-lain lagi.

Sebelum kita masak nasi menggunakan periuk nasi elektrik atau masak atas api, perkara utama yang perlu kita lakukan adalah basuh dahulu beras tersebut. Ia bertujuan untuk membuang habuk pada beras tersebut.

Tahukah anda, air rebusan nasi sebenarnya lebih berkhasiat berbanding nasi itu sendiri. Ini kerana

a. Kajian menunjukkan air nasi beras perang kaya asid coumaric dan asid ferulik. Bahan-bahan ini bertindak sebagai antikanser, antidiabetes dan antioksidan.

b. Bahan berkhasiat ini biasanya hadir dalam bentuk bebas dalam air nasi dan mudah diserap ke dalam darah.

c. Air nasi yang dibuat menggunakan beras perang dan beras berwarna juga didapati lebih tinggi bahan antioksidan berbanding beras putih.

d. Air nasi juga dapat membantu mengatasi masalah angin, sembelit atau cirit birit

e. Selain itu, air nasi dapat menstabilkan suhu badan dan mengelakkan dehidrasi.

g. Air nasi juga membantu menurunkan berat badan

h. Seeloknya diminum bersama madu asli


Ketua Rumah Sering Keluar Dibimbangi Terdedah Covid-19!

Memberi fokus pada bilangan kes positif covid-19 mengikut kumpulan umur yang dikongsikan oleh KKM, ia menampakkan ada dua kumpulan umur yang tertinggi direkodkan.

Di mana golongan berumur 56 hingga 60 merupakan paling ramai dijangkiti koronavirus (Covid-19) di negara ini dengan 182 kes.

Dan memetik berita di Sinar Harian, apa yang dikatakan oleh Ketua Pengarah Kesihatan, Datuk Dr Noor Hisham Abdullah ,  antara faktor golongan tersebut dijangkiti virus adalah disebabkan tanggungjawab sebagai ketua keluarga.

“Mungkin mereka adalah ketua rumah yang sering keluar (untuk urusan keluarga),” katanya.

Menurutnya, golongan yang berusia 26 hingga 30 tahun merupakan yang kedua tertinggi dijangkiti virus berkenaan.

“Sebanyak 180 kes positif dikesan melibatkan golongan ini,” katanya.

Beliau berkata, golongan muda itu dijangkiti Covid-19 kemungkinan sering keluar dari rumah walaupun Perintah Kawalan Pergerakan (PKP).

“Masih ada yang keluar rumah walaupun PKP dikeluarkan,” katanya

Jadi melihat fakta ini,  wajar kepada sesiapa pun untuk pastikan diri sentiasa berada di dalam rumah. Andai ada urusan penting di luar rumah pula  jangan abaikan langkah-langkah menghindarkan diri daripada jangkitan covid -19 ini.


Cantik Cara Tradisi, Kena Rajin Pakai Scrub Ni. Guna 3 Bahan Je Pun Untuk Buatnya!

Cantik versi tradisional nyata bukanlah perkara yang janggal diamalkan oleh wanita Melayu. Apatah lagi, dikatakan cara ini lebih selamat kerana tidak menggunakan bahan-bahan kimia. Selain tidak dinafikan, kosnya jauh lebih murah dan mudah pula untuk disediakan sendiri ramuannya.

Umpamanya dalam menyediakan ramuan untuk scrub wajah agar lebih mulus dan putih bersih, mamadai dengan 3 bahan utama ini. Nak tahu detail jom baca perkongsian daripada Aisyah Badar Bajrai.

Perasan tak kekadang bila pakai bedak kat bawah mata dengan hidung tak licin. Macam ada biji-biji halus gitu.

Haa tu la white head. Biasanya orang yang tak rajin scrub muka mesti ada problem white head tu. Tapi jangan risau okey, hari ni Aisyah share diy scrub paling senang tapi kesan dia meletop.

Untuk scrub ni kita guna 3 bahan jek. Kita guna uncang green tea, madu dengan tepung pulut. Tetiga bahan ni bila bergabung bukan setakat white head jek hilang, black head pun boleh hilang tau.

Pastu yang bestnya, muka memang lembut sangat-sangat dan cerah. Bila basuh muka tu memang nampak la bercahaya kulit tu. Hishh, memang best la. Korang wajib try scrub ni. Serious tak rugi.

Untuk scrub ni memula korang kena rendam dulu green tea dengan air panas. Air teh tu korang minum la, bagus untuk dalaman. Untuk scrub ni kita nak hampas dia jek. Ok jom tengok cara buat dia.

SCRUB UNTUK KULIT LICIN

1 uncang hampas green tea yang dah digunakan ( apa-apa brand pun boleh)
1 sdm tepung pulut / tepung beras
1sdm madu asli

Cara-caranya ;

Campurkan tetiga bahan ni sampai sebati, pastu sapu rata-rata kat muka.

Sambil sapu tu gosok slow-slow macam kita scrub. Kat kawasan hidung atau kawasan white head tu korang boleh lebihkan scrub.

Pastu biarkan scrub tu kering 15-20 minit kat muka. Baru basuh.

Scrub ni bukan setakat boleh buang kulit mati, hilangkan white head, tapi ada khasiat lain jugak. Scrub ni boleh ;

– cerahkan kulit
– haluskan kulit
– pudarkan bekas jerawat
– kurangkan bintik hitam
– kurangkan minyak kat muka
– lembabkan kulit
– kurangkan blackhead
– glowingkan kulit

Scrub ni bukan pakai hari-hari tau. Kenot pakai hari-hari sebab takut barrier kulit terganggu. Pakai seminggu 2-3 kali jek dah cukup.

Selamat mencuba


“Silap Kami.” Terlalu Terdedah Pada Gajet, Wawa Zainal Akui Anak  Sulung Alami Speech Delay

Sebelum ini, pelakon Wawa Zainal pernah meluahkan kebimbangan terhadap perkembangan anak sulungnya, Ahmad Fakhruddin Attar, yang masih tidak bercakap walaupun sudah memasuki usia empat tahun ketika itu.

Tidka kiralah selebriti mahupun orang biasa, pasti akan menimbulkan kerisauan jika sesuatu yang tak kena berlaku pada anak-anak. Siapa tak risau kan kalau mempunyai anak ada masalah bercakap.

Terbaru, Wawa Zainal berkongsi kisah anak sulungnya itu yang dikatakan mengalami masalah ‘speech delay’ atau lambat bercakap. Menurut isteri kesayangan aktor Aeril Zafril, Attar yang kini berumur 6 tahun banyak didedahkan dengan gajet sebelum ini.

Bagaimanapun, Wawa memberitahu Attar sudah menunjukkan banyak perubahan selepas dihantar ke kelas terapi. Dia  berkongsi perkara itu kepada pengikutnya menerusi kemas kini terbaru di akaun Instagramnya.

Mengenai posting smlm.. ramai yg tanya attar ni sbnr nya ada masalah apa. attar ni speech delay. umur da 6 tahun tapi belum lancar sgt lagi becakap. tapi Alhamdulillah ada peningkatan semenjak wawa hantar dia pegi OT,speech therapy.

Untuk yang mengadu anak masi belum bercakap padahal da 2tahun+ ,3 tahun tu cuba kurangkan gajet.. sbnr nya attar ni pun lambat sbb suka tgk gadjet dulu😢silap kitorng 😭😭 bila wawa posting psl attar rmi yg DM.

rupanya ramai jg ibu2 di luar sana yg alami masalah yg sama.. tak pee.. kita doa & usaha. usaha nya hantar pegi therapy etc.. & byk luangkan masa dgn dia. gud luck mommies ❤❤

Itu antara perkongsian dari Wawa Zainal mengenai perkembangan anak sulungnya itu.

Pendedahan Wawa tersebut mendapat reaksi dari peminatnya. Malah ada yang memberi semangat serta berkongsi pengalaman masing-masing yang pernah melalui situasi tersebut.


Nak Kempis Perut, Kenalah Cuba 3 Cara Yang Sudah Diamalkan Oleh Ramai Ibu-ibu. Memang Terbukti Berkesan!

Memang banyak cara nak kempiskan perut telah kita baca. Namun kali ini adalah petua dan cara yang telah diamalkan dan telah dikongsi di laman fb dan dirangkumkan untuk manfaat bersama.

Terbukti mereka berjaya melihat kesannya. Diharapkan melalui beberapa perkongsian ini  memberi keyakinan untuk kita pula mencubanya.

RESEPI KEMPISKAN PERUT
(Sesuai utk wanita dan lelaki)

Resepi ini sgt mudah, menggunakan bahan-bahan semulajadi dan rempah dari dapur sahaja. Sangat sesuai untuk :

1. Kempiskan perut
2. Buang angin dalam badan
3. Yg bersalin czer sgt digalakkan sebab anda tak bertungku untuk kempiskan perut.

Ibu mengandung tidak di benarkan

Ibu breastfeed boleh amalkan selepas bayi bebas jaundice

ATURAN MAKAN:
*Ambil 2 biji pagi dan 2 biji malam. Selepas makan. (Bergantung kepada ketahanan dan keperluan badan)
*Diamalkan setiap hari secara berterusan untuk kempiskan perut.

sumber : Nurul Diyana Kamaludin

Begitu juga dengan Cik Rose ada berkongsi resipi di MAHN, dia juga amalkannya dan ini katanya,  “Sy dh cuba..alhamdulillah mmg bagus..resepi kesihatan utk meleperkan perut  sy”-Che Ros

Manakala ini pula menjadi amalan Nur Shuhada dalam memastikan perutnya kempis dan lawas membuang air besar, iaitu dengan mengamalkan air rendaman asam keping.

“Sejak amalkan air rendaman asam keping ni….rasa segar badan…lawas n perut kempis sikit..jom amalkan tiap mlm sbelum tido…”–Nur Shuhada Ibrahim

NI CARA LAIN

Selain itu tidak dinafikan perahan limau nipis yang dicampur dengan teh tanpa gula dan diminum setiap hari juga dapat membantu ibu-ibu untuk mendapatkan perut yang ramping. Sebaik-baiknya biarlah teh yang diminum itu teh panas suam, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.


Dr Ni Bagi Pesan Pada Yang Sakit Di Musim PKP. Sama-sama Take Note!

Ketika waktu-waktu beginilah kita perlu lebih ambil serius dalam penjagaan kesihatan seisi keluarga.

Jangan sampai terlalu bimbangkan macam-macam perkara kesan daripada penularan Covid -19 hingga stress dan ada yang lupa makan ubat.

Bimbang akan menyebabkan asbab masalah kesihatan terjejas dan menjadi lebih serius sebagimana kes berlaku di hospital yang dikongsikan oleh Dr. Ahamd Samhan.

Bersama kita ambil peringatan atas nasihat yang diberikan.

“Doktor, ada bleed”

Aku lantas capai filem CT Brain yang dihulurkan oleh juru x-ray.

“Ya Allah besarnya pendarahan dalam otak”,detik hati.

Pesakit masih muda lingkungan 30-an,ada sejarah darah tinggi. Sudah beberapa hari mengadu sakit kepala. Ingatkan sakit kepala biasa. Pagi ini makan ubat tahan sakit dan tiba-tiba sawan. Terus dikejarkan hospital.

Dalam keadaan tahap kesedaran yang rendah dan tekanan darah sistolik melebihi 220(normal 120). Pesakit terus diintubasi.

“Puan isteri pada encik K?”

“Iya”

“Saya harap puan sabar. Suami puan ada pendarahan dalam otak yang agak besar. Tekanan darah yang terlalu tinggi menyebabkan salur darah dalam otak pecah. Otaknya mati. Harapan untuk terus hidup sangat tipis”.

“Betul ke doktor?”

Terus air matanya mengalir laju membasahi pipi. Mata aku turut berkaca.

Bukan senang untuk teruskan hidup tanpa tunggak keluarga. Apatahlagi anak-anak yang masih dahagakan kasih sayang seorang ayah.

Nasihat saya pada pesakit dimusim PKP ini,

✅ Jangan terlalu risaukan dengan jangkitan covid sehingga lupa untuk makan ubat.

✅ Jangan ambil mudah dalam makan ubat. Isteri pesan pada suami,suami pesan pada isteri.

✅ Jika stok ubat habis, hubungi farmasi hospital untuk sambung ubat samada drive-thru atau poslaju.

✅ Tanya khabar ibu ayah di kampung dan pastikan stok ubat mereka mencukupi.

✅ Amalkan cara hidup yang sihat dengan lakukan senaman ringan di rumah dan makan makanan yang berkhasiat.

Kongsikan cerita ini pada orang lain sebab ramai yang endah tak endah untuk makan ubat padahal dah tahu ada penyakit.

Boleh follow saya Ahmad Samhan dan set See First untuk tak terlepas dari cerita yang lebih menarik untuk dijadikan teladan bersama.

-disiplin makan ubat-


Air Rebusan Rambut Jagung, Sumber Alternatif Rawat Pelbagai Penyakit-Dr Suri Roowi

Biasanya kalau kita menyediakan hidangan jagung rebus, jagung bakar dan sebagainya pasti kita akan buang begitu sahaja ‘rambut jagung’ yang berwarna kuning keemasan  atau nama saintifiknya  Stigma maydis.

Walhal rambut jagung itu sebenarnya banyak khasiatnya dan tinggi kandungan protein, karbohidrat, kalsium, kalium, magnesium, natrium, garam, stigmasterol dan sitosterol. Bahkan rambut jangung ini dikatakan berkesan untuk digunakan sebagai alternatif merawat pelbagai penyakit.

Ini sebagaimana dijelaskan oleh  saintis Dr Suri Roowi dan siapa sangka rendakam air rambut jangung ini juga dikatakan boleh membantu mengurangkan paras glukosa darah untuk pesakit kencing manis.

Nak tahu detail, ini perkongsiannya.

1.Rerambut jagung (Stigma maydis) adalah bahan buangan dari penanaman jagung telah diamalkan semenjak dahulu sebagai sumber alternatif terhadap pelbagai penyakit.

2.Ia telah digunakan sebagai ubat tradisional oleh msyarakat China, Turki, Amerika Syarikat dan Perancis.

3.Rerambut jagung juga digunakan untuk membantu mencegah pembentukan batu
karang, sebagai diuretik, gangguan prostat, kencing malam, jangkitan kencing dan
masalah kegemukan.

4.Air rebusan rerambut jagung mempunyai bahan yang boleh membantu mengurangkan paras glukosa darah

5.Ianya bertindak dengan meningkatkan pengeluaran insulin, memulihkan sel-sel pankreas yang cedera dan mengawal paras gula.

6.Rerambut jagung juga digunakan dalam Perubatan Tradisional Cina untuk membantu pesakit buah pinggang

7.Bahan berkhasiat dalam rerambut jagung dikenali sebagai flavonoid, 3′-methoxymaysin
dan terbitan maysi


Rupanya Begini Cara Betul Minum Teh Hijau, Ikuti Nasihat Dr Ni, Baru Dapat Khasiat!

Ramai orang tahu kebaikan teh hijau. Tetapi mereka tidak tahu cara terbaik dan waktu terbaik minum teh hijau. Jadi mereka tidak mendapat manfaat sebaiknya.

Nak tahu lanjut bagaimana minum teh hijau cara betul, ikuti nasihat Dr Zubaidi Haji Ahmad ni.

Begini caranya

Untuk mendapatkan kesan antioksidan yang optima, teh hijau seharusnya diminum sejam sebelum atau selepas waktu makan bagi memastikan catechin (antioksida yang terdapat pada teh) dapat diserap dengan baik.

Tetapi teh hijau tidak diharus diambil ketika perut kosong kerana ia mengandungi kafein yang bersifat asid. Walaupun tahap kafein dalam teh tidak banyak seperti kopi, namun ia menyebabkan rasa pedih ulu hati (tanda gastritis) bagi mereka yang sensitif atau mempunyai masalah gastritis.

Lebih banyak kuantiti teh hijau dan lebih lama rendaman dalam cawan, lebih banyak kandungan kafein yang ada.

Teh hijau juga tidak seharusnya dicampur dengan susu kerana penyerapan catechin diganggu oleh kehadiran casein yang terdapat dalam susu. Teh hijau juga menghalang penyerapan kalsium yang banyak dalam susu.

Teh hijau membantu penurunan berat badan dengan meningkatkan metabolisma tubuh dan dengan menghalang penyerapan lemak. Tetapi ia bukan kaedah utama dalam menurunkan berat badan.

Minum teh hijau ketika sedang makan akan mengurangkan penyerapan thiamine (vitamin B1) dan zat besi dari sumber tumbuhan.

Tahap kafein dalam teh hijau berbeza-beza bergantung pada jenama dan cara penyediaannya. Dianggarkan dalam satu cawan teh hijau yang direndam selama 5 minit adalah antara 40-60 mg.

Jadi teh hijau boleh minum antara 4-6 cawan sehari.

Semoga bermanfaat.

Sumber: Dr Zubaidi Hj Ahmad

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ketaatan Isteri Perlu Dibalas Dengan Tanggungjawab Suami. Deep Perkongsian Ni, Bersama Renungkan!

Keharmonian, kebahagiaan dan kepercayaan dalam rumah tangga perlu dibina dan semuanya terletak pada usaha seorang lelaki yang bergelar suami dan wanita sebagai isteri.

Jika diimbau, setiap antara kita sebelum melangkah ke alam perkahwinan pastinya bagi setiap wanita mengimpikan untuk mendapat suami yang beriman dan baik terhadap dirinya. Begitu juga di pihak lelaki mahukan isteri yang baik, taat dan mampu menguruskan rumah tangga.

Oleh itu bagi mendapatkan ketaatan isteri, suami perlu  balas dengan tanggungjawab. Caranya bagaimana?

Hal ini dikongsikan sendiri oleh seorang lelaki bergelar suami untuk dijadikan peringatan bersama. Menurut katanya, sepanjang mendirikan rumahtangga, belum sekali pun dirinya mengugut isteri atau menggunakan ayat “syurga isteri di bawah tapak kaki seorang suami…”

Terlalu besar dan tak tercapai untuk digunakan bagi mendapatkan ketaatan isteri…

Saya sendiri pun belum tentu boleh masuk syurga…takkan saya boleh decide untuk orang lain pulak walaupun dia tu adalah isteri sendiri…apa yang boleh seorang suami macam saya ni buat ialah, jadikan isteri seorang yang taat dengan bertanggungjawab ke atas dirinya, jalankan kewajipan terhadap dirinya dan juga tunaikan hak yang patut seorang isteri dapat…

Bila dia taat pada suaminya, maka mudah untuk dia masuk syurga…

Tiket ke syurga bagi seorang isteri adalah ketaatan dia pada suami…namun, ketaatan ini bukanlah sesuatu yang boleh disuruh, diperintah atau dibagi arahan begitu sahaja…ianya di bina perlahan-lahan sejak hari pertama dia bergelar isteri…

Semua suami nak seorang isteri yang taat…tak ada seorang suami pun yang nak seorang isteri yang derhaka, melawan cakap dan sebagainya…sama jugak di pihak isteri…tak ada seorang isteri pun yang nak seorang suami yang tak bertanggungjawab, tak menjalankan kewajipan dan tak tunaikan hak-hak yang sepatutnya seorang isteri dapat…

Buat apa yang patut kita buat dan dia akan buat apa yang patut dia buat.


Doktor Ni Kongsikan Tips Minum Air Pada Bulan Ramadan. Pastikan Cukup Nak Elak Dehidrasi!

Tidak mahu badan terhidrasi akibat kurangnya pengambilan air pada bulan puasa ini, ada baiknya kita dengar penjelasan dorktor ini dengan lebih detail cara bagaimana sepatutnya kita lakukan. Jom semak perkongsian bermanfaat ini.

5 TIPS MINUM AIR DI BULAN PUASA

Air kosong bukan sahaja penting untuk fungsi tubuh yang optimum dan segar sewaktu berpuasa. Minum air yang cukup mencegah dehidrasi punca badan stres, rasa nak pitam dan badan rasa lemah lesu.

Suka saya nak kongsikan amalan saya, 5 tips minum air sewaktu bulan ramadhan:

1) PASTIKAN PENGAMBILAN AIR YANG MENCUKUPI

Periksa warna air kencing..pastikan minum sampai warna jernih dengan mungkin sedikit kekuningan. Kencing lebih 10 kali sehari warna putih jernih mungkin menandakan terlebih minum air. Air kencing warna “coke” menandakan kita perlu kerapkan lagi minum air. Kerapkan pengambilan secawan setiap sejam lepas berbuka lebih baik daripada minum 3-4 gelas sekaligus. Perlukah 8-12 gelas sehari?

Periksa saja warna air kencing. Tapi jangan pula tunggu sampai dahaga teruk baru nak minum ya.

2) PASTIKAN TIMING PENGAMBILAN AIR YANG SESUAI

Minum maksimum setengah gelas sahaja sejurus sebelum makan dan satu gelas selepas makan. Kita tidak mahu mencairkan jus pencernaan yang membantu penghadaman. Saya kebiasaannya mengesyorkan minum 1-2 gelas air setiap jam bulan puasa.

Minum 2 gelas air sebelum tidur dan 1.5 gelas air sewaktu bersahur. Jika anda bersahur ringan seperti kurma sahaja mungkin boleh upkan jadi 3 gelas air.

3) MINUMAN MANIS: ELAKKAN PENGAMBILAN BERLEBIHAN

Tiada masalah minum manis walaupun tiada hadith soheh yang jelas menyarankannya. Waktu paling sesuai minum air manis ialah sudah tentu sewaktu berbuka puasa.

Saya kebiasaannya mengelakkan minum manis sepanjang bulan puasa kerana “ketagihan manis” ini bisa menyebabkan badan jadi stres dan sangap waktu siang. Maksudnya, waktu paling saya elak minum manis ialah waktu bersahur.

Bagi yang ada penyakit kencing manis tanpa ambil ubat, eloklah guna peluang ini pantang terus air manis. Bagi yang gula selalunya terlampau tinggi, bila puasa siang boleh alami
simtom relative hypoglycemia. Dapatkan nasihat doktor sewaktu bulan puasa ini ya.

4) MINUMAN BERKAFEIN

Mereka yang ada masalah sistem pencernaan serta stres yang tinggi eloklah elakkan kafein. Kafein ini walaupun memberi tenaga tetapi buat sementara sahaja dan badan akan merasai kepenatan.

Malah kafein juga “menarik keluar” air dari diserap badan (kesan diuretik).

Sesetengah orang mungkin mengalami rasa berdebar kuat, menggigil, migrain dengan pengambilan kopi kerana kafein ini umpama topup kepada stres awal berpuasa.

Kafein yang diminum waktu malam juga mungkin mengganggu keseimbangan keseluruhan sistem hormon badan..terutamanya perembesan hormon tidur (Melatonin).

Bagi yang tiada masalah kesihatan, minuman berkafein bukanlah kepantangan utama pada bulan puasa. Saya kebiasaannya minum pada waktu paling mesra hormon iaitu sewaktu bersahur.

5) MINUMAN PROSES

Minuman proses ini biasanya tinggi gula terutamanya jus kotak berperisa buah, susu berperisa dan juga minuman berkarbonat.

Ada yang kata, takpe lah minum diet soda berkarbonat yang “lebih sihat”. Bulan puasa ni, badan kita kerja keras tau nak detox bahan bahaya dalam sel lemak kita yang rosakkan kesihatan kita selama ni. Maka janganlah kita topup lagi dengan bahan kimia seperti pemanis tiruan dan pengawet seperti aspartam, maltodekstrin dan HFCS yang merosakkan.

Bagi lah chann badan rehat sikit bulan puasa ni ye. Banyakkan minum jus buah ori dan air kosong semata. Bila badan dah adaptasi dengan stres berpuasa, apa salahnya mengopi mengeteh sekali sekala kan?

Sama-sama kita hayati keberkatan bulan ini dan semoga kita semua mendapat manfaat darinya..ameen.


“Patutlah Anak Lawa, Mak Pun Cantik Sangat.” Usia Dah 50 Tahun Tetap Anggun & Cantik, Noniswara Dipuji Awet Muda!

Bagi peminat drama tanah air, pasti cukup kenal dengan pelakon yang satu ini. Wajahnya yang cukup manis dengan turut kata yang lembut membuatkan dia cukup diminati.

Menceburi bidang seni sejak tahun 1993 lagi, namun kini kelibat pelakon Datin Seri Noniswara sudah jarang kelihatan.

Baru-baru ini Noniswara atau mesra disapa Nonis berkongsi gambar sambutan ulang tahun kelahirannya. Perkongsian gambar tersebut dimuat naik menerusi laman instagramnya.

Walaupun sambutan dilakukan secara kecil-kecilan dan sederhana, namun Nonis terharu dan gembira memandangkan majlis tersebut dijayakan oleh anak-anaknya.

Walaupun sederhana namun cukup bermakna lebih-lebih lagi dilakukan oleh orang tersayang.

Dalam pada itu, anaknya yang dikenali sebagai Erysha Emyra Zakaria turut memuat naik gambar bersama mommynya.

Selain Erysha, Nonis atau nama sebenarnya Noniswara Baharudin turut mempunyai dua lagi anak iaitu Naveer Mihshon Zakaria dan Nazeer Danish.

Perkongsian tersebut mendapat pujian ramai. Walaupun dalam usia yang sudah memasuki separuh abad, namun Nonis manis maintain cantik dan awet muda. Wajahnya tetap manis dan nampak muda seolah-olah tidak dimamah usia.

Bukan itu sahaja, rata-rata mengakui kecantikan si anak diwarisi oleh ibunya. Tidak hairanlah Nonis dan anak-anak nampak seperti adik-beradik apabila bergambar bersama.


Ingatkan Tentang Jaga Aurat, Sama-sama Fahami Agar Kita Anak Beranak Tak Culas!

Menyentuh tentang aurat wanita, nyata ianya begitu komplikated dan wajar difahami agar kita mampu menjaga batas-batas aurat dan dalam masa yang sama mendidik anak-anak perempuan tentang hal ini agar mereka memahami hal aurat wanita dengan sebaik mungkin sedari awal.

Jika ingin disentuh antara kekeliruan tentang aurat wanita yang ramai juga melaluinya  adalah dalam hal menjaga aurat tangan dan lengan yang mungkin merasakan ianya begitu mudah. Namun bila diajukan apakah sebenarnya dan dimanakah batas aurat yang diwajibkan ditutup pada bahagian tersebut, mungkin ada yang culas menjawabnya.

Lantas, untuk mendapatkan lebih jelas info tentang hal ini,  ayuh kita baca perkongsian ringkas di akaun Ustaz Farid Rashidi ini. Jom semak.

Acapkali diingatkan tentang aurat, masih ramai culas. Angguk setuju, namun bila praktisnya masih gagal.

Juga ada yang tak jelas dan terkeliru tentang aurat tangan dan lengan. Bahkan tetap ada yang upload di laman sosial.

Ada juga yang letak sticker emoji untuk tutup, walhal hakikatnya di luar masih terdedah. Nak tipu siapa tu? Allah SWT Maha Melihat tau.

Ingat ya, setiap kali gambar yang kita upload di internet, sangat sukar untuk dipadamkan bila dah tersebar.

Andainya ada setitis rasa takut pada Allah SWT dan runsing mengaut dosa, pasti dia akan berfikir 100 kali untuk buat.

Baiklah, di sini saya simpulkan kembali pandangan para ulama’ dan salah faham tentang had aurat pergelangan tangan dan lengan.

Apakah Batas Hukum Menutup Aurat?

1. Telah sepakat Jumhur Fuqaha’ mengatakan aurat wanita itu seluruh tubuh kecuali muka dan kedua-dua pergelangan tangan.

Al-Imam Ibn Qudamah al-Maqdisi menyebutkan di dalam kitabnya al-Mughni:

“dan telah berkata Malik, al-Auza’ie dan al-Syafie’ bahawa keseluruhan wanita itu adalah aurat kecuali muka dan kedua tapak tangan, dan apa selainnya wajib ditutup di dalam solat”

[Lihat al-Mughni, 1/431]

2. Begitu juga para ulama Syafie’iyyah bersepakat bahawa seluruh badan kecuali wajah dan kedua tapak tangan.
Imam Syafie’ rahimahullah menyatakan di dalam kitab al-Umm ketika menjelaskan tentang pakaian dalam solat:

“dan setiap wanita adalah aurat kecuali dua tapak tangan dan wajahnya”.

Firman Allah SWT:

وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا

“Dan janganlah mereka menampakkan perhiasannya, kecuali yang (biasa) nampak dari padanya”

[Surah an-Nur: 31]

Apakah Yang Dimaksudkan Dengan ‘kecuali yang biasa nampak padanya’?

Menurut para ulama’ tafsir ia adalah wajah dan kedua telapak tangan. Wajah dan kedua telapak tangan bukanlah aurat kerana keperluan yang menuntut keduanya untuk perlihatkan.

Ok, yang ini selalu salah faham. Ada yang anggap tak mengapa dedah lengan. Tutup lengan tak nampak ranggi, vogue, rock, hipster kononnya. Dan ada juga yang berpandangan terlalu keras dengan memakai handsock sampai tutup atas telapak tangan dengan beranggapan itu juga aurat.

Sebenarnya perkataan al-Kaffain secara zahir memanglah membawa maksud tapak tangan dalam bahasa melayu. Akan tetapi, perkataan al-Kaffain menurut ulama’ fiqh dan bahasa Arab ialah tapak tangan zahir dan batin. Telapak tangan yang zahir ialah bahagian luar manakalah telapak tangan batin ialah bahagian dalam.

Jadi sebagai orang awam, kita perlu belajar dan menuntut ilmu untuk memahami teks bahasa Arab. Salah makna, salah fahamlah nanti. Untuk memahaminya, kita perlu merujuk pandangan ulama’ fiqh dan ahli yang mahir berbahasa Arab.

Had pergelangan tangan pula ialah dari jari sehingga tulang al-Ku’ (الكوع). Diatas tulang itu maka bukan lagi pergelangan, ia aurat yang perlu ditutup. Wajib tutup ya.

Yang ini pun ramai sangat perempuan di luar sana buah endah tak endah. Selalu sangat buat. Dah diingatkan berkali-kali, tetap kekal tak peduli. Itu belum kira yang pakai t-shirt lengan pendek saiz XS budak sekolah rendah lagi. Padahal saiz dia 2XL. Degilkan?

Allahhu Rabbi.

Kesimpulannya, tutuplah aurat hingga ke pergelangan tangan. Telapak dan punggung tangan hingga ke jari tidak dikira aurat. Nak tutup macammana samaada guna kulit kerbauke, kulit kayuke, guni bawangke, kainke, custom iron man suitke, terpulanglah ok.

Wallahhu a’lam.

Nanti kita sambung bahagian muka (wajah) pula ya.

Jom tolong sama-sama share pesan ini kepada semua kaum hawa yang ‘mampu’ baca artikel ini.

#UFR


Raja Segala Penawar Racun Adalah ‘Taubat’- Pu Amin

Kehidupan ini sentiasa diuji dengan pelbagai perkara, bahkan ujian itu juga sudah sebati dalam diri setiap orang seperti merujuk kepada lautan yang terbentang luas, kadang-kadang tenang, sekali sekala dilanda gelora.

Terkini, kita semua berdepan dengan ujian berkaitan kesihatan yang cukup membimbangkan. Lantas, Pu Amin ada berkongsi serba sedikit berkaitan Raja Segala Penawar Racun Adalah ‘Taubat’. Ayuh kita selami coretannya dan bersamalah kita muhasabah diri untuk kebaikan bersama.

Ini perkongsiannya.

Raja segala penawar racun adalah ‘Taubat’.

Kalau anda nak tahu dulu pada tahun 478h berlaku wabak ta’un dan demam di iraq hijjaz dan syam . Banyak binatang mati di pedalaman, angin hitam datang ke kampung menyebabkan pokok tumbuh tumbuhan gugur. Semua orang takut dan panik.

Khalifa Al Muqtadi Bi Amrillah memerintahkan agar dilaksanakan amar makruf nahi mungkar, alatan muzik yang melalaikan di pecahkan . Akhirnya penyakit demam,ta’un dan waba berlalu pergi (Lihat Al Bidayah Wa Nihayah 16/93)

Ramai yang takutkan Virus Covid 19. Hakikat nya Allah Swt yang menciptakan Virus ini , bukan untuk menzalimi kita , tapi mengingatlan kita tentang kebesaran Nya . Sekuat dan sehebat mana teknologi dan kepakaran manusia , ia tetap tidak mampu menandingi kehendak Allah Swt.

Yang sakit terkesan dengan penderitaan . Yang berniaga terduduk jatuh kerugian . Apa logik penawar taubat dengan virus ? susah nak diterima akal , tapi itulah jawapan nya . Tuhan nak kita bermunajat , dekat dan terus dekat . Nampak mudah , tapi berat .

Hentikan segera acara maksiat . Ajak lah manusia untuk duduk menghadap kiblat . Tuhan tak pernah tidur . Teruskan berdoa . Merintih ketakutan hanya pada Allah Swt . Ingatlah Sabda Rasulullah Saw , semua penyakit dan racun ada ubat nya . Bertawakal kita . Sedia , usaha , redha menghadapi sebarang kemungkinan .

Ya Allah ! Peliharalah kami !
Ya Allah ! Ampunkan kami !
Berkat Jumaat penghulu segala hari , maka turunkan segera ubat dan penawar bagi racun Covid 19 ini !
Ya Allah ! Makbulkan doa kami !